
“Desaroyo di San Nicolas 
tin hopi atencion di parti 


di gobierno” 


•	 Prome	Minister:	 


“Onderlinge	 
Regeling	ta	cuadra	 
mas	cu	e	framework	 
di	Aruba” 


•	 Minister	Endy	 


Croes	ta	reuni	cu	 
ministernan	di	 
Hulanda,	Corsou	y	 
Sint	Maarten	 


•	 Apertura	di	HBK	San	 


Nicolas	den	edificio	 
temporal	nobo	 

Directie Infrastructuur en Planning (DIP) ta atravesando 
hopi problema y complicacion 


Prome Minister Evelyn 
Wever-Croes den un con- 
ferencia di prensa di ayera 
dialuna a señala cu de- 
partamento Directie In- 
frastructuur en Planning 
(DIP) ta atravesando hopi 
problema y complicacion 
debi na e corupcion na 
gran scala cu a tuma luga 
cu e ministernan di Infra- 


structura anterior. 


Den esaki, el a menciona par- 
lamentario di partido AVP 
Benny Sevinger, e cual ta un 
sospechoso den e caso pe- 
nal Avestruz y e ex-politico 
Otmar Oduber cu tambe ta 
sospechoso y envolvi den in- 
vestigacionnan di e departa- 
mento aki. 


“E tin nos atencion, mi mes- 
ter a depolitisa DIP inme- 
diatamente ora mi a tuma 
e cartera over. Mi mester a 
haci’e pasobra e linea cortico 
y facil cu tabatin entre min- 
ister y e departamento cu 
nan tabata mas uza a pone cu 
mester a corta esey,” prome 
minister a indica. 


Esaki ta nifica cu minister no 
tin decisionnan mas pa tuma 
di ken ta haya tereno, ken ta 
haya permiso, ken ta haya ex- 
cepcion etc., manera el a en- 
fatisa. 


Di otro banda DIP ainda no 
a logra tampoco pa e mes por 
carga tur e responsabilidad cu 
ta supone di carga ora minis- 
ter no tabata t’ey mas y den 
esey nan ta aworaki. 


Recientemente a habri un 
otro investigacion y e depar- 
tamento aki segun el a sigura, 
tin instruccion di Gobierno 
pa traha e manehonan y ehe- 
cuta nan manera e mester ta 
pa Aruba. 


Di loke ta trata e comercian- 
tenan cu ta pariba di brug, el a 
expresa cu di e critica cu nan 
tin, Gobierno tin atencion 
p’e. Nan tabata den un con- 
seho di minister cu a tuma 
luga na San Nicolas par di 
dia pasa na unda diferente 
comerciante a haci un pre- 
sentacion y den e reunion 
ey DIP y DOW tambe tabata 
presente “pa mustra e impor- 
tancia cu nos como gobierno 
ta sinti cu e departamenton- 
an aki mester ta envolvi den 
e desaroyo di San Nicolas. 
Nos a haci par di palabracion 


importante y mi ta espera cu 
nos por trece desaroyo pa San 
Nicolas cu nos tur ta buscan- 
do”, el a señala. 


Ademas, el a splica cu despu- 
es di pandemia mester a trece 
orden den e desorden cu ta- 
batin. Tur negoshi cu no ta- 
batin permiso pa basta tem- 
po, e tin cierto derechonan 
pasobra “el a wordo tolera”, 
pero aworaki ta momento pa 
drecha e situacion y busca e 
permisonan cu mester busca. 
Ta berdad cu tin e retraso por 
ehemplo den permisonan 
precario, “pero nos punto 
di salida como gobierno ta 
esaki: lo cual cu no ta legalisa 
mester wordo legalisa si por 
segun ley y si no por mes- 
ter yega na un otro areglo”, 
prome minister a sigura. 


Desaroyo di San Nicolas tin hopi atencion di parti di gobierno 


Prome Minister di Aruba, 
Evelyn Wever-Croes, du- 
rante su conferencia di 
prensa ayera a menciona 
algun plannan di desaroyo 
cu tin riba mesa, diferente 
accion cu ta tumando luga 
for di diferente ministe- 
rio, pa e districto di San 
Nicolas. 


El a comenta, manera ta con- 
oci caba, cu un di e accion pa 
desaroyo di San Nicolas ta 
den man di Minister di Tur- 
ismo y Salubridad Publico, 
Dangui Oduber cu ta trah- 


ando riba diferente desar- 
oyo turistico, cu entre otro e 
proyectonan na Baby Beach y 
Rodgers Beach. “Mi ta kere 
cu eseynan ta trece desar- 
oyo bunita, e no ta caminda 
e mester ta ainda, pero bo ta 
mira cu poco poco e ta bay- 
endo pa dilanti,” el a indica. 


Minister di Asuntonan Eco- 
nomico, Comunicacion y 
Desaroyo Sostenible, Geof- 
frey Wever tambe ta trahan- 
do riba desaroyo economico 
general di San Nicolas y Min- 
ister di Labor, Integracion y 


Energia, Glenbert Croes ta 
trahando riba e vision ener- 
getico. 


Wever-Croes a splica cu 
na San Nicolas nan mester 
keda concentra riba aspecto 
di energia. El a remarca cu 
refineria manera antes tabata 
conoci den pasado no lo tin 
mas pasobra esey no tin un 
viabilidad mas, pero, segun el 
a indica, e minister di energia 
ta trahando riba otro tipo di 
refineria, otro tipo di indus- 
trianan energetico riba e me- 
sun tereno cu ta di e refineria 
aworaki. 


El a menciona cu fin di feb- 
ruari minister di energia ta 
presenta e proposicionnan 
cu a wordo haci door di e 
comision cu el a instala y na 
e momento ey nan lo tin un 
bista tambe di cuanto tereno, 
cu aworaki ainda ta den e re- 
fineria di RDA, tin cu keda 
pa e desaroyo di industria di 
energia. 


El a agrega cu no ta tur e tere- 
no ta bay keda pa e industria 
di energia, pero e resto di e 
tereno ta bay wordo traspasa 
pa wordo maneha door di 
Minister Geoffrey Wever cu 
ta bay busca otro tipo di de- 
saroyo economico pa San 
Nicolas. Den luna di maart 
lo tin e combersacion pa cu e 
topico aki. 
“Bo ta mira cu tin diferente 
atencion ta wordo poni,” el a 
bisa. Pa loke ta trata su min- 


isterio, Ministerio di Infra- 
structura, el a señala cu nan 
ta mirando e tema di ilumi- 
nacion pa haci tur e barionan 
mas sigur y Minister di Hus- 
ticia y Asunto Social, Rocco 
Tjon tambe ta trahando riba 
e aspecto aki. 


E aspecto di infrastructura 
di caretera y di mehora e as- 
pecto di e centro di ciudad 
tambe ta algo cu nan ta tra- 
hando riba dje. “Kiermen tin 
hopi atencion,” e mandatario 
a enfatisa. 

Prome Minister Evelyn Wever-Croes: 


“Onderlinge Regeling ta cuadra mas cu e framework di Aruba” 


Den un prome conferencia di prensa di pa 
loke ta trata aña 2023, prome minister Evelyn 
Wever-Croes a papia riba diferente puntonan 
cu a wordo treci dilanti durante su biahe na 
Sint Maarten den cual otro mandatarionan di 
Reino tambe tabata presente 
. 
Manera a anuncia dianan pasa, Caribisch Orgaan 
voor Hervorming en Ontwikkeling miho conoci 
como COHO, un organo consisti di 3 persona 
apunta pa gobierno Hulandes, no ta bin mas y na su 
luga ta bini un “onderlinge regeling”, un acuerdo 
cu ta respeta e posicion autonomo den e pais. 
El a menciona cu den e acuerdo aki, Aruba mes ta 
esun cu ta bay determina kico ta e decisionnan cu 
mester tuma pa un miho futuro di e pais. Cu esaki a 
logra dos cos importante por ehemplo, no ta bin un 
ley di Reino, esta un rijkswet, y e organo COHO 
no lo bin mas tampoco. 


Di mesun manera el a splica e caminda na unda 
Aruba ta para na e momentonan aki unda cu na 
luna di maart di 2020 mundo financiero a cuminsa 
cera porta pa fiansa pa via di e casonan di pandemia 
Covid-19. Esaki a premira un efecto devastador di 
Covid pa Aruba, cual a resulta di tabata asina tam- 
be. Na e momento ey e unico alternativa tabata pa 
bati na porta di Hulanda. 


Pa dos luna Hulanda a presta Aruba placa, bou 
varios condicion (por ehempel recorte di salario 
di empleado publico cu 12.6%, recorte di salario di 
minister y parlamentario cu 25%, recorte di gasto di 
AZV cu 60.000.000 miyon florin, implementa un 
norma maximo pa salario di directornan di com- 
pania estatal, etc). No tabata tin otro alternativa cu 
djis acepta esaki, pasobra tabata tin mester di e placa 
pa yuda sector priva pa no retira tur empleado, pa 
yuda esunnan cu a perde trabou, pa cubri e gas- 
tonan gigantesco di e pandemia y pa sigui goberna 
e pais. 


Sinembargo na fin di juni 2020 a bin cu un condi- 
cion Caribisch Hervormings Orgaan (CHE) cu 
despues a bira Caribisch Orgaan voor Hervorm- 
ing en Ontwikkeling (COHO): pa 6 aña un or- 
gano consistiendo di 3 persona apunta pa gobierno 


Hulandes, lo determina con Aruba, Corsou y Sint 
Maarten, mester implementa reforma y a cambio 
Hulanda lo presta placa cu mester, pa por sobrevivi 
durante di pandemia. 


Na e momento ey, Aruba despues di consulta varios 
biaha cu tur stakeholders, a indica di no por acepta 
e condicion di CHE/COHO. A negocia intensa- 
mente pa algun luna largo, a pesar cu mas y mas 
gremio na Aruba a pidi pa firma lihe unda Prome 
Minister mester a bay Hulanda durante e pik di e 
pandemia pa delibera cu Gobierno Hulandes. 


Tabata bou di hopi presion y di un negociacion bas- 
ta intenso cu Aruba a acepta e condicion mirando 
e necesidad y mirando cu Gobierno di Hulanda no 
kier a haci mas cambio, dia 13 di november 2020, 
a firma un acuerdo pa ehecuta e reformanan den e 
Landspakket, cual ta reformanan cu pa 80% Aruba 
mes a propone, segun a sigura y cu lo traha riba un 
ley di consenso di Reino COHO. 


Na aña 2021 e ley a wordo presenta na Parlamen- 
tonan di Aruba, Corsou, Sint Maarten y Hulanda, 
unda tur 4 parlamento tabata tin hopi critico riba e 
forma con Hulanda a impone e condicion aki y riba 
e contenido di e condicion. 
Basa riba e critica aki, na juni 2022 Gobierno di 
Aruba a presenta un alternativa: un areglo mutuo 
(“onderlinge regeling”) en bes di COHO y elimina 
tur e condicionnan. Un onderlinge regeling cu ta 
duna realse na e autonomia di e paisnan y e respon- 
sabilidad cu e gobierno di e pais tin di carga. 


Den e reunion di Reino di juni 2022 cu a tuma luga 
na Aruba, a keda dicidi cu Aruba, Corsou y Sint 
Maarten lo prepara e areglo nobo basa riba e al- 
ternativa presenta pa Gobierno di Aruba, caminda 
sigui negocia cu Hulanda y durante e reunion di 
Reino di 12 y 13 di januari 2023 na Sint Maarten, 
a yega na acuerdo cu tur cuater pais ta sostene e 
Onderlinge Regeling. 
“Un areglo cu ta respeta e posicion autonomo di 
cada pais, den cual no tres persona Hulandes lo de- 
termina kico ta miho pa futuro pa nos pais, pero 
nos mes. Un areglo cu ta basa riba cooperacion y 
traha hunto, en bes di sancion ora no cumpli y 


principalmente ta un areglo cu ta respeta e posicion 
di nos parlamentonan”, Prome Minister a sigura. 
E reforma y Landspakket ta sigui, pero e forma con 
ta ehecuta e Landspakket cu ta monitoria y cu ta 
actua, esey ta den nos man manera cu e tabata den e 
dos aña aki entre TVO di Aruba y di Hulanda. 
Di loke ta trata e beneficio di e onderlinge regeling, 
el a splica cu un di nan ta ownership, responsabili- 
dad y duna cuenta unda cu esaki ta mas cla ken ta 
e responsabel pa ehecucion di reformanan, ken tin 
cu duna cuenta y na ken. 


“Esaki no tabata asina ora COHO tabata riba mesa, 
pasobra e organo COHO cu e tres persona no 
mester a duna cuenta na ningun hende. Talbes nan 
mester duna cuenta na Hulanda pero na nos no y ta 
aya unda lo a dicidi tur cos. Awor cu ta un onder- 
linge regeling cu encera ownership, responsabili- 
dad y duna cuenta, tur lo pasa akinan na Aruba,” 
el a bisa. 


Den e base legal, e onderlinge regeling “ta cuadra 
mas cu e framework di Aruba, contrario na esun di 
COHO”, segun Prome Minister a sigura, “e lo a 
kibra e principionan democratico di e pais.” Parla- 
mento ta mantene espacio y e derechonan cu nan 
tin den representacion di pueblo como co-legisla- 
do y den nan funcion pa controla gobierno, nan ta 
wordo mara na acepta ley di maneho di antemano 
manera tabata e caso cu un rijskwet: “pueblo tam- 
be por vocifera su mes por medio di un eleccion 
por ehemplo, sin cu politico Den Haag por forsa 
Aruba pa ehecuta e plannan manera cu nan tabatin 
e poder pa haci hasta si pueblo no ta di acuerdo y 
gobierno por fiha su propio prioridadnan”, Prome 
minister a declara. 


Den e rijskwet di COHO, CAft lo a haya un rol 
mucho mas extenso y lo a mester supervisa tambe 
con e reformanan tabata wordo ehecuta: “esaki ta- 
bata un di e medidanan draconico cu nos a mira cu 
nan por a bay aplica den caso cu CAft ta haya cu un 
pais no ta implementando reformanan mucho lihe. 
CAft tin un trayecto pa cana pa loke ta supervision 
financiero pero e COHO lo a dun’e mas caminda 
pa cana, e ta sigui existi pa supervision financiero”, 
el a afirma. 

Apertura di HBK San Nicolas den edificio temporal nobo 


Dialuna 
mainta, 
Prome Minister Evelyn 
Wever-Croes a anuncia 
oficialmente durante un 
conferencia 
di 
prensa 
e 
reapertura 
di 
Help 
Bestuurskantoor 
(HBK) 
na San Nicolas. Despues 
di cera e edificio principal 
na october di aña pasa, 
HBK 
San 
Nicolas 
ta 
muda temporalmente pa 
edificio di RDA mientras 
ta remodela e edificio 
principal. 


Manera ta conoci caba dia 
31 di october, den un forma 
basta repentino, mester a cera 
e localidad anterior di HBK 
San Nicolas debi na cu e 
lugar a wordo afgekeurd y no 
tabata adecua mas ni pa esnan 
cu ta traha eynan ni tampoco 
pa ricibi e clientenan na 
HBK. 


Wever-Croes a splica cu 
na e momento ey e unico 
alternativa tabata pa cera e 
luga y e empleadonan a bay 
traha na e edificio di HBK na 
Savaneta pa e ultimo dos luna 
y mey, mientras cu a cuminsa 
traha pa habri e localidad 
nobo. 


“E ta un momento hopi 
particular pa nos ta para 
akinan awe na momento cu 
nos ta habri e localidad nobo 
di HBK San Nicolas. Awe e ta 
un realidad. Awe nos a ricibi e 
prome clientenan akinan caba 
y manera por mira nos ta den 
un establecimento mas nobo, 
mas moderno y cu ta cumpli 
cu tur norma y standardnan 
necesario,” el a remarca. 


Prome Minister a enfatiza 
cu e proceso pa yega asina 
leu no tabata facil. El a splica 
cu e sistema di burocracia 
den 
Gobierno 
di 
Aruba 
no ta facil pa djis move un 
departamento di un dia pa 
otro, e ta algo cu ta tuma hopi 
tempo, pero den e caso aki 
nan tabata kier keda cla den 
dos luna y a logra a keda cla 
dos luna y mey. 


El a tuma e oportunidad 
pa gradici tur persona y 
organisacionnan cu a yuda 
cu e preparacionna pa e 
edificio nobo y cu a yuda 
cu e mudansa tambe, pero 
specialmente e comunidad di 
San Nicolas. 


“Mi kier gradici specialmente 
e comunidad di San Nicolas 
pasobra cera HBK pa dos luna 
y mey no tabata facil, e tabata 
un molester pa hopi cliente, 
nos ta consciente di esey. Nos 


a haci nos maximo esfuerso 
pa keda cla den e periodo cu 
nos a stipula,” el a comenta. 


Prome Minister a indica cu 
aworaki nan a habri den e 
edificio nobo di RDA cu 
ta un edificio temporal pa 
HBK San Nicolas. E idea ta 
cu ta bay remodela e edificio 
di gobierno caminda HBK 
tabata anteriormente y e ora 
esaki ta completamente cla 
nan ta muda bay back eynan. 


El a agrega cu unabes cu e 
edificio ta completamente 
remodela, e idea ta pa 
no 
solamente 
e 
oficina 
di HBK San Nicolas ta 
eyden, pero apart lo tin mas 
departamento tambe. Segun 
el a indica, nan a pensa 
entre otro pa por ehempel 
Sociale Zaken, Dimas, nan 
ta purbando cu AZV tambe 
y otro actividadnan manera 
Enseñansa pa Empleo y San 


Nicolas Business Association 
tin espacio den e edificio aki 
y esaki tambe ta habri espacio 
pa otro tipo di desaroyo 
eynan. 
Wever-Croes a señala cu ainda 
no a cuminsa cu e proceso di 
remodelacion di e edificio 
original di HBK San Nicolas 
pa motibo cu a bin un retraso 
den e plannan. E ultimo 
plan cu a wordo presenta, 
segun el a sigui splica, debi 
na e gastonan envolvi no por 
a continua. Esey ta e plan 
cu ta pasa e trabou over na 
SOGA y SOGA na su turno 
ta desaroya e MFA 


E consehonan pa e plan aki a 
sali negativo pasobra SOGA 
ta aumenta e prijs e ora di tur 
e cinco oficinanan di MFA 
existente 
caba 
demasiado 
hopi y esey ta pone un peso 
demasiado grandi ariba e 
presupuesto di gobierno. 


El a indica cu aworaki 
DOW ta trahando riba un 
otro alternativa caminda cu 
gobierno mes ta pone fondo 
disponibel pa remodela e luga 
y e ora no mester paga huur 
“te den eternidad” manera cu 
nan ta paga actualmente cu e 
otro edificionan di MFA di 
SOGA. 


Den e siguiente simannan 
e plannan aki ta wordo 
concretisa y na momento 
cu esaki keda cla lo presenta 
tambe kico e plannan nobo 
ta pa caba di remodela full e 
edificio. 


Prome Minister a remarca 


cu nan ta considera e edificio 
original 
importante 
den 
desaroyo di San Nicolas y e 
ta kere cu gobierno mester 
mustra kico e ta haci tambe 
y no solamente bisa cu nan 
kier mira desaroyo den San 
Nicolas. “Mester mustra 
tambe y esey nos ta kere ta 
bay bira un catalisador pa e 
desaroyo di centro di San 
Nicolas tambe.” 


Apart di esaki, Wever-Croes 
a agrega, nan ta trahando 
riba otro tipo di desaroyonan 
tambe. El a splica cu caya 
principal di San Nicolas 
mester haya su atencion y 
DOW ta trahando riba esey 
tambe. 


Na banda di esaki nan ta 
trahando riba un monumento 
cu lo bin na Sero Colorado 
cu ta un monumento di e 
Segundo 
Guera 
Mundial 
pasobra Aruba a hunga un 
papel hopi importante den 
e Segundo Guera Mundial 
door cu na cierto momento 
Aruba 
tabatin 
e 
unico 
refineria cu tabata duna fuel 
na e avionnan di e aliadonan 
den e guera ey. Gobierno 
kier probecha esaki, construi 
un monumento na Sero 
Colorado cu ta bay atrae 
turistanan. 


“Ya caba nos a papia cu e 
operadornan di tour, nan ta 
kere den esaki y cu esaki bo 
ta bay haya otro tipo di fluho 
di bishitante pariba cu nos ta 
kere cu lo trece e desaroyo cu 
nos kier,” el a finalisa. 


Minister di Finanzas ta informa: 


Ta bay fortifica Departa- 
mento di Finanzas y Cen- 
trale 
Accountantsdienst 
conforme Cuadro di Ac- 
cion pa implementa tema 
A di Landspakket 


Den aña 2022 a tuma luga un 
investigacion den cuadro di e 
Landspakket tema A pa me- 
horacion di e columna finan- 
ciero di Pais Aruba. Basa riba 
e resultado di e investigacion 
a traha un Cuadro di Accion 
(‘roadmap’) cu puntonan di 
mehoracion na Departamen- 
to di Finanzas y Centrale Ac- 
countantsdienst cu lo mester 
resulta den un ‘goedkeurende 
verklaring’ den aña 2026 pa e 
Cuenta Anual di Pais Aruba. 


Den cuadro di implentacion 
di e puntonan di accion den e 
‘roadmap,’ Minister Maduro 


a habri aña ta reuni cu e direc- 
tornan di Departamento di 
Finanzas y Centrale Acoun- 
tantsdienst pa asina por haya 


un bista di locual ta necesario 
pa por cumpli cu e ‘roadmap.’ 


Pa Aruba por conta cu un 


Cuenta Anual controlabel na 
aña 2026, e dos departamen- 
tonan gubernamental aki lo 
mester wordo miho ekipa pa 


asina e trabounan necesario 
por tuma luga pa por cera e 
ciclo presupuestario di nos 
Pais cu un Cuenta Anual 
controla y aproba pa Parla- 
mento di Aruba. 


E mandatario a wordo infor- 
ma cu cada departamento lo 
mester busca algun personal 
nobo den aña 2023 y 2024 
pa fortifica e departamen- 
tonan aki y agilisa e proceso 
pa por produci e informacion 
financiero cu ta necesario pa 
compila y controla e cuentan- 
an anual di Pais Aruba. Pa e 
motibo aki Minister Maduro 
ta informa cu pronto lo bay 
habri solicitud pa asina por 
fortifica ambos departamento 
cu personal financiero cuali- 
fica. 

Raisa Montilla 


Areglo mutuo por... 
Garantiza reforma...? 


“De COHO is door de kerk,” tabata mas o me- 
nos e mensahe despues di e reunion di e cuatro 
paisnan di Reino tocante e colaboracion pa re- 
forma, cu a bin di banda Hulandes como exigen- 
cia pa e ayudo financiero durante e pandemia di 
Covid. Despues di mas di dos aña di resistencia 
contra e ley di Reino proponi, aparentemente 
gobierno Hulandes a yega na e conclusion cu 
e ley di COHO lo no haya aceptacion di e tres 
islanan, y como ta trata di un ley di consenso, 
e consenso ey nunca lo tabat’ey. Naturalmente 
gobierno di Reino, den cual gobierno di Hulan- 
da tin ultimo palabra, a keda cu e instrumento 
di supervision y intervencion pa garantiza bon 
gobernacion, unda no ta busca consenso sino ta 
impone e medidanan necesario, pero esey no ta 
al caso awor. 


Es mas, banda di e obhecionnan di e islanan ta 
plausible cu gobierno Hulandes mes a realiza cu 
e forma bastante estricto con COHO lo a bay 
maneha e ruta pa yega na e reformanan propo- 
ni, lo no a bay surti efecto tampoco. Y esaki pa 
un motibo hopi importante cu ta keda vigente 
tambe durante e resto di e trayecto di reforma, 
di cual e partidonan envolvi ta bisa cu ehecucion 
di esey, den forma di e Landspakketnan, ta keda 
mescos. Esey ta cu pa logra un reforma exitoso, 
riba cualkier tereno, ta necesario pa por mobiliza 
e forzanan importante tras di cada sector unda 
ta propone cambio. Y den cualkier forma, unda 
e reforma ta bira finalmente algo di imposicion 
Hulandes, e ta bay topa cu hopi resistencia y 
trancamento. Y si tin un decision tuma caba di 
banda Hulandes, e ta cu nan no ta bay ‘micro- 
manage’ ningun isla. 


Ta p’esey anto e eliminacion di e COHO como 
instrumento di imposicion, y e escogencia pa 
e modelo di areglo entre e partnernan, algo cu 
ta explicitamente regla den Statuut (art. 38), y 
oportunamente treci dilanti pa e islanan. E me- 
sun articulo ta bisa tambe cu Hulanda y e islanan 
por yega den consulta na determina cu tal areglo 
y eventual cambio di esey ta keda estableci via ley 
di Reino o via medida general di gobierno di Re- 
ino (algemene maatregel van rijksbestuur). Esaki 
ta loke Hulanda a propone na promer momen- 
to, y no a funciona pasobra nan no por a haya e 
consenso necesario. Awor, loke a cambia ta cu a 
dicidi conhuntamente cu ta bay sigui colabora, 
cu e mesun plan pa cada isla, den e formato di 
‘onderlinge regeling’, sin ley di Reino. 


Un di e preguntanan cu por surgi awor ta: ken ta 
responsable pa ehecucion di e areglo entre Hu- 


landa y cada isla? Y na ken ta duna cuenta? Segun 
nos por comprende di nos promer ministro, e 
gobierno insular ta keda responsable y ta duna 
cuenta naturalmente na su parlamento. Esey ta 
parce nos un splicacion simplista di e asunto. 
Un areglo segun Statuut ta keda un convenio, 
contrato, protocol, areglo o con cu kier yam’e, 
cu ta mara tur partido na obligacion. Den e caso 
concreto aki, ta inimaginable cu Hulanda ta bay 
inverti den reforma na un isla, sin cu tin condi- 
cion pa percura cu e partner ta cumpli cu loke 
a acorda. E landspakketnan, cu segun a com- 
prende a keda vigente, tin tarea bastante pisa pa 
cumpli cu nan. Esey ta implica cu ora cu no tin 
cumplimento cu loke a palabra, esun cu ta pone 
placa por para e proceso. Es decir, e cos aki no ta 
djis un cuestion di eherce e famoso ‘autonomia’ 
pero mester honra e condicionnan di e acuerdo. 
E letra chikito di e acuerdonan no t’ey ainda, 
esey nos ta haya sa despues, pero sigur esey lo tin 
tur cos di haci cu e debenan cu cada isla tin. Esey 
tabata e punto di salida, toch? 


Otro pregunta importante ta pa Aruba e otro ley 
di Reino, di supervision financiero, di cual nos 
por a sinti cierto deseo di nos promer manda- 
tario den su rueda di prensa, si esey tambe por 
a ‘desaparece’. Esey ta parce nos ‘wishful think- 
ing’ pasobra no ta trata solamente di e Afl. 916 
miyon cu debe Hulanda, sino di e casi 5.000 
miyon cu debe otronan. E por bisa cuanto cu e 
desea cu esey ta culpa ‘di esnan promer cu mi’, 
na 2023 esey ta totalmente irelevante y ta logico 
cu Hulanda lo keda para riba introduccion di 
esaki. Den e situacion ey, Aruba ta keda manera 
e persona cu tin debe grandi na banco y den re- 
union na banco tocante pago di su debenan, no 
por pretende di tin ultimo palabra... 


Pero di tur manera, e punto mas importante ta: 
con sigur nos por ta cu e reformanan anuncia, y 
cu den hopi aspecto tin hopi sentido, ta bay mira 
ehecucion? Aki ta unda nos mester expresa cier- 
to duda. Sin cu a kita e COHO, ya nos a mira dos 
aña di obstaculo y trancamento. Ya caba a logra 
troce e reforma fiscal den algo cu no ta bay sirbi, 
a menos cu bin cambio drastico. Den e aparato 
publico mester reforma e promer departamento 
ainda y ta scucha solamente di medida general 
manera no reemplaza esnan cu sali di servicio, cu 
absolutamente no ta suficiente, ni cuantitativa ni 
cualitativamente. Y ta aki interes general mester 
ta, den mehoracion drastico di servicio publico, 
cu ta parce di bay keda di segundo rango. E areg- 
lo mutuo no ta bay garantiza mehoracion a traves 
di reforma. 

Prome Minister Evelyn Wever-Croes: 
Historia di COHO 


Dialuna mainta, Prome 
Minister Evelyn Wever- 
Croes a duna splicacion 
di e logro grandi pa nos 
pais, esta cu a yega na un 
areglo mutuo, un ‘Onder- 
linge Regeling” y COHO 
no ta bin mas. Ya caba si- 
man pasa diabierna du- 
rante e conferencia di 
prensa cu a tuma luga na 
Sint Maarten, Premiernan 
di Aruba, Corsou y Sint 
Maarten hunto cu Secre- 
tario di Reino, Alexandra 
van Huffelena anuncia cu 
e COHO a wordo bari fey 
mesa y no lo bin mas. 


Esaki ta un logro grandi, 
danki na e union y positiv- 
ismo cu Corsou, Aruba y 
Sint Maarten a demostra. 
COHO ta wordo reemplasa 
pa e “onderlinge regeling” 
cu ta un areglo cu ta respeta 
e posicion autonomo di nos 
pais. “Tin dos logro grandi 
cu e “onderlinge regeling” 
aki ta encera. Uno ta cu no ta 
bin un ley di reino, rijkswet 
y di dos, no ta bin e organo 
COHO. Den e areglo aki, 
nos mes ta esun cu ta bay 
determina kico ta e miho pa 
e futuro di nos pais”, Prome 
Minister a enfatisa. 


Historia, kico ta COHO? 
Dia 13 di Maart 2020 tabata 
e fecha na unda e prome caso 
di Covid a bati na nos porta. 
Gobierno mesora a realisa e 
momento ey caba cu mundo 
financiero ta cerando su por- 
ta pa fiansa pa Aruba y esaki 
a resulta tambe di ta berdad. 
E efecto devastador di Covid 
pa Aruba ya e tempo ey caba a 
wordo resalta y manera IMF 
mes a bisa, Aruba tabata un 
di e islanan mas fuertemente 
afecta pa e pandemia debi na 
e tendencia grandi di tusimo. 


E unico alternativa cu a resta 
e tempo ey tabata di bay bati 
na porta di Hulanda pa pidi 
pa nan Aruba cu sosten di 
likides. E prome dos lunanan 
despues di Maart, Hulanda a 
presta nos placa bou di varios 
condicion. Entre otro mester 
a corta salario di emplead- 
onan publico y di Minis- 
ternan y Parlamentarionan. 
Tambe mester a corta den 
AZV cu 60 miyon, mester a 
bin cu normanan maximo 
den salario pa directornan di 
compania estatal y un canti- 
dad di otro condicionnan cu 
a wordo poni. 


Gobierno ta acepta: 
Gobierno no tabata tin otro 
alternativa cu acepta pasobra 
na e momento ey tabata tin 
metser di placa pa yuda sector 
priva, pa evita cu hopi com- 
pania bati bancarota. Mester 
a yuda nan pa mantene hen- 
de den servicio y mantene 
maske ta parti di nan salario. 
Tambe mester a bin cu FASE 
pa yuda esnan cu a perde tra- 
bou pa nan tin toch un en- 
trada pa asina compensa parti 
di nan entrada cu nan a perde 
door di Covid. 


Tambe tawatin mester di 
placa pa cubri gastonan gi- 
gantesco cu nos tabatin cu e 


pandemia mes, esta gastonan 
di salud, vacunacion etc. Y 
tambe tawata tin mester di 
placa pa sigui goberna nos 
pais. 


Condicion draconico di Hu- 
landa: 
Sinembargo despues di dos 
luna, na fin di Juni, Hulanda 
a indica cu e no lo sigui duna 
e fiansa aki sin un condicion 
draconico y e condicion aki 
nan a yama CHE (Caribisch 
Hervorming 
Entiteit) 
cu 
despues a cambia pa Caribisch 
Orgaan voor Hervorming en 
Ontwikkeling (COHO). Es- 
aki tabata un organo cu Hu- 
landa a pone como condicion 
cu durante 6 aña, e comision 
aki cu ta existi di tres per- 
sona apunta pa Hulanda lo 
determina con Aruba, Cor- 
sou y Sint Maarten lo mester 
implementa e reformanan y 
a cambio e ora Hulanda lo 
a presta e placa cu tawatin 
mester pa sobrevivi durante e 
pandemia. 


Reunionnan cu stakeholders, 
gremionan y partidonan po- 
litico: 
E momento aki, Gobierno a 
cuminsa cu varios reunion cu 
stakeholders, cu gremionan 
sindical y comercial, y cu par- 
tidonan politico cu no tabata 
representa den Parlamento y 
esnan den Parlamento. E con- 
clusion di e reunionnan ta- 
bata ta cu e pakete di COHO 
no tabata por a wordo acepta. 
Eynan ta unda e negosia- 
cionnan intenso a cuminsa pa 
algun luna largo, mientras cu 
na caminda mas gremio ta- 
bata pidi pa Gobierno acepta 
pa caba pasobra Aruba tabatin 
mester di e placa. 


Despues di negociacionnan 
intenso, gobierno ta acepta: 


Pero gobierno kier a nego- 
cia cu Hulanda y despues di 
varios negociacion intenso na 
Hulanda, Gobierno a acepta 
e condicionnan dia 13 di No- 
vember 2020. Prome Minis- 
ter Evelyn Wever-Croes a bay 
Hulanda pa firma e acuerdo 
pa ehecuta e reformanan den 
e Landspakket. Landspak- 
ket ta un discucion separa 
di COHO. Landspakket ta e 
reformanan cu tin cu imple- 
menta den bo pais cual 80% 
di nan tabata propio ideanan 
di Gobierno. Banda di esey 
lo a bin un ley di COHO pa 
percura con ta bay maneha 
cierto apsectonan di e refor- 
ma. 


Parlementonan tabata critico 
riba COHO: 
Na aña 2021, Gobierno a pre- 
senta e ley aki di COHO na 
Paralmento di Aruba, Cor- 
sou, Sint Maarten y Hulanda 
y tur cuatro tabata hopi criti- 
co riba e ley. Nan tabata hopi 
critico riba e condicionnan y 
e sistema cu Hulanda a bin 
cu ne cu porcierto ta e me- 
sun criticanan cu Gobierno 
di Aruba tabatin durante ful e 
negociacion. Basa riba e criti- 
canan aki, Gobierno a bay 
bek na mesa. Corsou, Aruba, 
Sint Maarten y Hulanda a in- 
dica cu no por sigui cu e ley 
di COHO manera e tawata 
riba mesa. 


Alternativanan: 
A bin cu alternativanan basa 
riba palabracionnan haci y 
a presenta esakinan na Juni 
2022. Y durante un bestuurli- 
jk overleg cu Secretario di Es- 
tado Alexandra van Huffelen, 
a presenta e alternativanan cu 
Aruba a propone y esey ta e 
“onderlinge regeling”. 
Aki nan a dicidi cu Aruba, 
Corsou y Sint Maarten lo 


sigui traha riba e “onderlinge 
regeling, alternativa di Aruba. 
“E dia ey caba nos a indica 
cu e “onderlinge regeling” 
manera cu Aruba a propone 
ta duna mas realse na e au- 
tonomia di nos paisnan y e 
responsabilidadnan cu nos 
gobierno y parlamentonan 
mester carga”, Prome Minis- 
ter a enfatisa. 


Cuatro pais ta sostene e 
“onderlinge regeling”: 
Den reunion di Reino na Juni 
2022 a keda dicidi cu Aruba, 
Corsou y Sint Maarten lo bay 
keda prepara e alternativanan 
nobo aki, a sigui negocia cu 
Hulanda e ultimo lunanan 
y simannan y siman pasa 12 
y 13 di January 2023 na Sint 
Maarten a yega na un acuerdo 
cu tur cuatro pais ta sostene e 
“onderlinge regeling”. 


“Manera mi a bisa, e “onder- 
linge regeling ta respeta e 
posicion autonomo di cada 
pais na unda no tres persona 
Hulandes lo determina kico 
ta e miho manera pa maneha 
e pais sino nos mes. Gobier- 
no y Parlamento mester carga 
nan responsabilidad. Un acu- 
erdo cu ta basa riba coopera- 
cion mutuo, riba traha hunto 
enbes di sancion ora cu no 
cumpli. Principalmente, e ta 
un areglo cu ta respeta e posi- 
cion autonomo di nos parla- 
mentonan”, Prome Minister 
a indica. 


Cu esaki e COHO defini- 
tivamente ta desaparece. Re- 
forma y Landspakket ta sigui 
pero e forma con ta ehecuta, 
con ta monitoria y actua, esey 
ta den man di gobiernonan, 
manera cu e tabata e ultimo 
dos añanan entre “Tijdelijke 
Werk Organisatie” (TWO) di 
Aruba y e TWO di Hulanda. 


Minister Endy Croes ta atende reunionnan hunto cu ministernan di 
Hulanda, Curaçao Y Sint Maarten 
A reuni cu DEA pa prepara pa e Vierlandenoverleg cu ta tuma luga na Curaçao. 


Recientemente, Minister 
Endy Croes a reuni cu di- 
rectora di Departamento 
di Enseñansa Aruba, sra. 
Anne Marie Proveyer y 
directora suplente, sra. 
Sheila Maduro. 


Durante e reunion a dialoga 
tocante diferente topico rela- 
ciona cu e Vierlandenoverleg 
e.o.: Studie Succes, Platform 
Hoger Onderwijs, Stimuler- 
ingsfonds, Stimuleren Ler- 
arenopleiding (Kibrahacha), 


Examens, 
Nederlands 
als 
Vreemde Taal, Studiefinan- 
ciering, Samen Gezond y 
Studering in de Regio. Sra. 
Proveyer y sra. Maduro ta 
acompaña 
Minister 
Endy 
Croes na e Vierlandenoverleg 
cu ta tuma luga na Curaçao 
dia 15 pa 17 di januari 2023. 


Secretario di Estado pa Ense- 
ñansa sra. Gunay Uslu hunto 
cu Ministerionan di Enseñan- 
sa di Reino Hulandes tambe 
lo ta presente durante e re- 


union anual aki, esta Minister 
di Enseñansa di Hulanda Sr. 
Robbert Dijkgraaf, Minister 
di Enseñansa di Sint Maarten 
Sr. Rodolphe Samuel y Min- 
ister di Enseñansa di Curaçao 
Sr. Sithree van Heydoorn. 
Durante e Vierlandenover- 
leg ta dialoga riba e topiconan 
di gran importancia pa cada 
pais, segun e necesidadnan y 
interes comun. Ta haci pal- 
abracion concreto encuanto 
intercambio di data, como 
tambe colaboracion bilateral 


of conhunto di proyecto y 
iniciativanan cu ta beneficio- 
so pa e paisnan den reino. 


Minister Endy Croes y De- 
pertamento di Enseñansa a 
prepara debidamente riba 
cada punto, pa di e forma aki 
ta riba mesun liña y bringa pa 
loke nos ta kere aden durante 
e Vierlandenoverleg. 

Baha man cu fastfood pa menos chens di cancer 


Fastfood y otro alimento 
procesa 
manera 
batata 
hasa, potato chips, buscu- 
chi y bolo a bira rutina pa 
hopi hende. Nos ta come 
demasiado di e alimen- 
tonan aki, locual ta un ris- 
ico pa nos salud. 


Fastfood ta causa cancer? 
No tin evidencia di estudio 
cientifico cu ta demostra cu 
seguridad cu fastfood por ta 
un causa di cancer riba su 
mes. Pero locual si ta cla, ta 
cu peso di mas por causa por 
lo menos 12 sorto di cancer. 


Door cu fastfood ta contribui 
na sobrepeso, nos recomen- 
dacion ta pa come fastfood y 
otro alimento procesa lo me- 
nos posibel. Aki ta trata di ali- 
mento cu ta contene hopi vet, 
carbohidrato (zetmeel), sucu 
of salo. 


Kico ta fastfood? 
Fastfood ta alimento procesa 
cu ta contene hopi caloria. 


Mayoria biaha nos ta come 
demasiado di e alimentonan 
aki. 


Algun ehempel di fastfood 
(locual hende ta cumpra na 
restaurant, truck di pan of re- 
fresqueria) ta: 
Hamburger 
Galiña hasa 
Batata hasa 
Pizza 
Pastechi 
Kroket 
Loempia 
Refresco y milkshake 


Kico ta otro alimento proc- 
esa cu hopi vet, carbohidrato, 
sucu of salo? 
Cu alimento procesa nos ta 
referi na alimento cu a wor- 
do procesa di antemano (por 
ehempel den fabrica). E ali- 
mentonan aki mayoria biaha 
ta ireconocibel di con nan 
tawata naturalmente. Nan 
ta contene hopi caloria pero 
menos nutricion saludabel. 
Ehempel ta: 


Producto a base di hariña 
blanco manera pan blanco, 
pasta blanco y pizza 
Bolo, buscuchi y chuculati 
Mangel 


Con frecuente nos por come 
fastfood? 
Fastfood y otro alimento pro- 
cesa no ta necesario. Si bo 


come esakinande bes en cu- 
ando, y principalmente bo ta 
come saludabel y move hopi, 
no ta fin di mundo. Si bo 
tin problema di sobrepeso ta 
miho pa bo baha man cu fast- 
food lo mas posibel, 


Consehonan practico 
Lesa e informacion di nutri- 


cion riba e productonan cu 
bo ta cumpra den supermer- 
cado. No laga truco di mar- 
keting manera texto ‘light’, 
‘low fat’ of ‘less sugar’ gaña- 
bo. Si un alimento of bebida 
ta contene mas cu 225 caloria 
pa cada 100 gram of ml, esaki 
ta menos saludabel. 
Cierto alimento cu ta con- 
tene hopi caloria ta saludabel 
den cantidad chikito, manera 
noot y azeta di oliva. 
Berdura, fruta y legumbre 
manera boonchi ta contene 
poco caloria y hopi nutricion 
saludabel. Come esakinan lo 
mas posibel. 
Cushina lo mas hopi posi- 
bel y uza mas tanto producto 
fresco. 


Si bo kier mas informacion, 
bo por pasa libremente na 
nos Centro di Informacion 
na Spinozastraat 9, net patras 
di Watertoren na Playa. Tam- 
be por yama nos na 582-0412 
of bishita nos website www. 
kwfaruba.org 


Entrante di 1 maart 2023 Hospital ta liber di huma 


Gobierno di Aruba a in- 
troduci dia 2 mei 2022 
e ley cu ta limita uzo di 
productonan di tabaco y 
Horacio Oduber Hospital 
(HOH) na su luga como 
un instancia publico mes- 
ter cumpli cu e ley nobo 
aki. Un di e metanan di 
e ley aki ta pa desanima 
publico pa haci uzo di 
productonan di tabaco. 
Entrante 1 di maart 2023 
HOH, LABHOH y Bloed- 
bank ta liber di huma. 


Esaki ta nifica cu no ta per- 
miti humamento riba tereno 
di HOH, LABHOH y Bloe- 
dbank ni tampoco paden di 
edificio. Esaki ta conta tambe 
pa e parkeo y tambe pa tur 
policlinica rond di HOH. 
Pues tene bon na cuenta cu 
desde 1 di maart 2023 HOH 
ta pidi comunidad di Aruba 
pa colabora y asina hunto 
haci nos Hospital uno liber di 
huma. 


HOH, LABHOH y Bloed- 
bank tin como punto di en- 
foke brinda e miho cuido y 
servicio na nos pashentnan 
y clientenan. E salud di nos 
empleadonan, 
pashentnan 
y bishitantenan ta nos prio- 
ridad y p’esey como e unico 


hospital riba e isla y pues 
tambe embahadornan di cui- 
do di salud na Aruba a tuma 
e decision pa haci Hospital 
liber di huma y no sigui facil- 
ita humamento mas. E regla 
aki ta valido pa tur hende y ta 
inclui entre otro sigaria, otro 


productonan di tabaco, sigar- 
ia electronico y cualkier otro 
tipo cu tin como contenido 
tabaco. 


Desde september 2022 ya a 
introduci zonanan tempo- 
rario di huma riba tereno di 


HOH pa empleado, pashent 
y bishitante pa asina cuminsa 
promove un hospital liber di 
huma. E zonanan temporario 
aki lo por wordo uza te dia 1 
di maart 2023. Como ‘zona 
di tolerancia’ pa pashentnan 
y bishitantenan tin temporal- 
mente asigna banda di depar- 
tamento di emergencia y es- 
aki ta ser indica cu marcanan 
riba vloer. Pues si ta human- 
do pafo di e ‘zona tolera’ nos 
lo pidi’bo encarecidamente 
pa stop y pa pasa unda si ta 
permiti humamento te cu 1 
di maart 2023. 


HOH, LABHOH y Bloed- 
bank ta consciente cu esaki 
por tin un impacto grandi 
riba esnan cu tin un adiccion 
na tabaco. Nos ta spera di por 
conta cu sosten y cooperacion 
di comunidad henter pa asina 
hunto nos traha riba preven- 
cion y alabes e impacto posi- 
tivo riba salud publico. 

Studiantenan di Scol Superior di Den Haag di bishita na SER 


(WILLEMSTAD)—Como 
parti di nan estudio su- 
perior na Haagse Hoge- 
school (HHS), cu un mi- 
nor i/o major den Rela- 
cionnnan den Reino, un 
grupo di 40 studiante di 
HHS actualmente ta real- 
isando un bishita di 12 dia 
na Corsou, Aruba y Bonei- 
ro, caminda nan ta pasa 
varios organo (bou di cual 
ta Conseho Social Eco- 
nomico, 
Representacion 
di Hulanda na Willemstad 
y Colegio di Supervision 
Financiero), pa cera cono- 
ci mas di acerca cu e orga- 
nonan aki y pa wak tambe 
si nan lo kier core un stage 
na un di nan. 


Aña pasa tambe un grupo di 
HHS a acerca y a intercambia 
cu e ekipo tecnico di SER y a 
resulta cu dos studiante a di- 
cidi di core nan stage na SER: 
Maxence Vrede y Tara Otten- 
heim. E biaha aki a encarga 
nan dos cu e organisacion di 
e encuentro cu nan coleganan 
di HHS. 
Despues di un cuestionario 
introductorio, cu a pone na 
prueba nivel y grado di cono- 
cemento di e studiantenan 
bishitante riba funcionamen- 
to di SER—y cu a demostra 
claramente cu e studiantenan 
a prepara nan mes bon pa 


loke ta contenido di loke SER 
ta haci—Director/Secretario 
General di SER, Sr. drs. R. 
Henríquez, a duna un spli- 
cacion riba e obhetivonan, 
tareanan y e rol di SER, su 
composicion y asesoramento 
di otro actividadnan. Tambe 
a enfoca riba temanan di ac- 
tualidad cu SER ta atendien- 
do cune y e papel cu SER ta 
hunga na nivel internacional. 


E stagairenan, na nan turno a 
tene un presentacion na nan 
compañeronan di HHS riba 
nan experencianan. Tambe 
nan supervisor Sra. drs. Bar- 
bara Perquin, asesor mayor 
di SER, a splica e detayenan 
di posibilidad di core stage 
y e rekisitonan necesario cu 
mester tene cuenta cune. 
E studiantenan a haci basta 
pregunta y algun di nan, ya 


caba a mustra interes pa core 
stage na SER. 
Debi na e cantidad numeroso 
di bishitantenan, lamentable- 
mente no tabata posibel pa 
organisa e encuentro den e 
edificio di SER. Consecuent- 
emente a haci uso di e edifi- 
cio di Archivo Nacional cu 
tabata asina amabel di pone 
na disposicion su auditorio. 
Despues di e presentacionnan 


a ofrece e studiantenan un al- 
muerso. Esaki a duna e stu- 
diantenan e oportunidad di 
cera conoci mas di acerca cu 
e bunita “Bolo di Batrei”, 
manera tambe ta yama e 
monumento aki na Scharloo. 
Riba e potret: e grupo di stu- 
diantenan di Haagse Hoges- 
chool, nan supervisornan y 
staf di SER. 


Tremendo logro pa Corsou: Gabriëla Dos 
Santos a caba den Top 5 di Miss Universe 
2022 


(NEW ORLEANS, WIL- 
LEMSTAD)—Gabriëla 
Pereira Dos Santos, 20 
aña di edad di Willems- 
tad, Corsou, tabata un di 
e candidatonan na Miss 
Universe 2022 cu a gara 
atencion den e competen- 
cia. E hoben a caba den e 
ultimo top 5. 


Banda di Dos Santos, 84 
dama a competi pa e corona 
di Miss Universe 2022, cual 
tabata diseña pa Mouawad. E 
panel di hurado tabata enclui 
Big Freedia, Mara Martin, 
Emily Austin, Olivia Quido, 
Myrka Dellanos, Sweta Patel, 
Miss Universe 1998 Wendy 
Fitzwilliam y Miss Universe 
2010 Ximena Navarrete. 
Anfitriona pa Jeannie Mai y 
Miss Universe 2012 Olivia 
Culpo, e anochi di corona- 
cion tabata situa na Ernest 
N. Morial Convention Cen- 
ter na New Orleans, Loui- 


siana, Merca. Zuri Hall y 
Miss Universe 2018 Catriona 
Gray tabata duna comentario 
den bibo. 
“Si bo tabata tin e oportuni- 
dad di bay den discusion cu e 
lider di bo pais, kico lo bo kier 
discuti?” a puntra Dos Santos 
den e porcion di pregunta y 
contesta den e semifinal. E a 
contesta: “Mi ta kere tin hopi 
cu mester wordo treci den 
discusion.” 
“Mi ta kere cu Corsou ta un 
pais multicultural y mi ta 
kere cu nos tin cu celebra tur 
cultura y discuti di e hecho 
cu tin biaha hende por sinti 
exclui, y nos no mester dis- 
crimina of tin ningun tipo 
di termento den e pais,” Dos 
Santos a continua. 
Representando 
Merca, 
R’Bonney Gabriel, 28 aña di 
edad, a wordo corona como 
Miss Universe 2022. E run- 
ner-up tabata Amanda Du- 
damel, 23 aña di edad di Ven- 


ezuela, y e segunda runner- 
up tabata Andreina Martínez, 
25 aña di edad di Republica 
Dominicana. 
Naci y lanta na Willemstad, 
Dos Santos ta papia Ingles, 
Spaño, Hulandes y Papia- 
mentu. Su pasionnan ta en- 
clui kickboxing, modelahe, 
biahamento y naturalesa. 
Riba 29 di Mei 2022, Dos 
Santos a competi contra dos 
finalista na Miss Universe 
Curaçao 2022 na Renaissance 
Wind Creek Curaçao Resort 
na Willenstad, y a gana e ti- 
tulo. El a bula di Corsou pa 
Miami, Florida riba 27 di de- 
cember 2022, y di Miami pa 
New Orleans riba 3 di janu- 
ari 2023. 
Na New Orleans, Dos Santos 
a test positivo cu COVID-19. 
El a logra recupera despues di 
keda den cuarenta prome cu 
e competencia preliminaria 
di Miss Universe 2022 riba 
11 di januari 2023. 

Mas deficit den medicamento aña pasa awo cu produccion a cambia 
pa exterior 


(Dutch News)—Botican- 
an Hulandes a registra 
mas cu 1.500 deficit den 
medicina aña pasa, mas 
tanto pa via di problema 
cu produccion, entrega y 
calidad, organisacion di 
boticarionan KNMP a de- 
clara. 


Esaki ta e figura mas halto cu 
e wordo registra y riba su mes 
e ta un “shocking record”, 
KNMP a bisa. Un medicina 
ta wordo clasifica como den 
deficit si e tempo di entrega ta 
mas cu dos siman. Den 57% 
di casonan, e deficit a wordo 
resolve dentro di 10 siman, 
y den mayoria di e casonan, 
boticanan tabata capabel di re- 
solve e problema dor di duna 
e pashent un otro version di 
e medicamento di loke nan a 


wordo prescribi p’e. 


Desde 1 di januari di e aña 
aki, negoshantenan y mayor- 
istanan di remedi ta rekeri di 
tin suficiente producto warda 
pa por sigura cu retraso te cu 
seis siman por wordo resolve, 
aunke inspectornan di Go- 
bierno no lo bira streng riba 
fayonan te cu 2024. 


Debilidad 
Hans Waals, director di e fab- 
ricante di medicamento Tio- 
farma, a conta noticiero NOS 
cu e regla di tin producto 
warda no ta kita for di e debi- 
lidadnan den e sistema, paso- 
bra Hulanda e bira pendiente 
di medicamento di afo. Awo 
tin solamente 20 fabricante di 
remedi na Hulanda, despues 
di e bancarota di Innogener- 


ics, e unico fabricante cu a 
produci remedi generico ex- 
clusivamente pa e mercado 
Hulandes. 


E Minister di Salud a conta 
e noticiero ANP cu mester 
tin un plan pa acerca e prob- 
lema di deficit den un scala 
Europeo: “Scarsedad ta un 
problema global cu por wor- 
do resolve solamente inter- 
nacionalmente,” un vocero a 
declara. 


Genericonan 
Hulanda ta un di e paisnan 
cu ta bende remedi generico 
di mas barata den henter Eu- 
ropa, algo cu tambe tin su 
desbentahanan, segun Jean 
Hermans di e asociacion di 
medicina generico, Bogin. 
Hermans a conta NOS cu 


den e ultimo cinco añanan, 
e cantidad di medicamento 
generico cu ta wordo produci 
na Hulanda a descende di 
8.000 pa 4.700, y cu Hulan- 
da ta birando pendiente riba 
fabricantenan Chines, Indio 
y Spaño: “Si un di e cuatro 


seguronan di salud no in- 
clui un remedi den nan lista 
aproba—y claro nan lo scoge 
e opcion mas barata—cierto 
fabricante lo stop cu produc- 
cion pasobra nan no lo pro- 
feta mas,” el a bisa. 


Schiphol ta corta 14.500 vuelo awo cu contraccion a cuminsa 


(NL Times) – Aeropuerto 
Schiphol ta corta 14.500 
vuelo, coordinador di es- 
pacio Hugo Thomassen 
a conta De Telegraaf. Es- 
akinan ta espacio cu a bira 
disponibel pero no lo sigui 
wordo distribui na ningun 
aerolinea. 


Gabinete Hulandes kier re- 
duci e cantidad di vuelo na 
Schiphol for di 500.000 pa 
aña pa 440.000 pa aña. E meta 
tabata pa ehecuta esaki na fin 
di e aña ki, pero como cu e 
mester sigui proceduranan 
di Union Europeo, esaki no 


lo wordo cumpli pa e ora ey, 
asina e Secretaria di Estado di 
Infrastructura Mark Habers a 
informa parlamento aña pasa. 


A pesar cu e proceduranan 
di UE ainda ta den proceso, 
Schiphol ya a cuminsa reduci 
vuelo, segun e corant Hulan- 
des. E aeropuerto lo dicidi e 
siman aki so e lo corta mas 
vuelo den e proximo lu- 
nanan. De Telegraaf a wordo 
informa pa fuentenan cu e 
aeropuerto ta pensa di reduci 
40.000 vuelo e aña aki. 


Un vocero di Schiphol a 


conta De Telegraaf cu e re- 
duccion di 14.500 vuelo ta un 
asunto separa di e plannan di 


Kabinet pa haci e aeropuerto 
mas chikito. Segun e vocero, 
“Schiphol a dicidi di distribui 


espacio den fase, den e con- 
texto di un recuperacion con- 
trola despues di e pandemia. 


E caos na e aeropuerto bera- 
no pasa a mustra cu Schiphol 
tabata duna mas vuelo cu 
loke e empleadonan por a 
maneha. Pasaheronan tabata 
para na seguridad pa oranan 
largo pa via cu no tabata tin 
suficiente empleado di se- 
guridad, y e deficit den em- 
pleado cu ta maneha maleta a 
resulta cu hopi maleta a yega 
nan destinacion mas despues 
cu e doñonan. 


Universidad di Groningen ta poniendo e lenguahe Friso den peliger 


(Dutch News)—Universi- 
dad di Groningen, unda ta 
e unico universidad cu por 
obtene un diploma den 
lenguahe y cultura Friso, 
no ta empleando profe- 
sor mas. Esaki ta bay en 
contra cu nan acuerdo di 
fondo di provincia , NRC 
ta reporta. 


60 % di hende Friso ta papia 
e lenguahe, y un cuarto di 
ciudadano nobo ta siñando 
e idioma. E ultimo profesor 
di Friso, Goffe Jensma, cu ta 
naci na Groningen, a retira di 
su posicion aña pasa despues 
di ta trahando na e universi- 
dad pa 14 aña. Den su luga e 
universidad a emplea un lec- 
tor pa dos dia den siman. 


Friso ta e segundo lenguahe 
nacional di Hulanda, y esaki 
tin status di proteccion. Pa 
e motibo aki, e universidad 


ta ricibi 110.000 euro pa aña 
den subvencion di autoridad- 
nan provincial. E condicion 
cu ta stipula den contract ta 
bisa cu e universidad mester 
emplea un profesor pa e es- 
tudio aki. Entre 5 cu 15 stu- 
diante a gradua den Friso na 
Universidad di Groningen 
den e ultimo añanan. 


Actualmente e estudio tin 
cuatro studiante. Cierto es- 
critornan, 
cientificonan 
y 
administradonan a critica e 
universidad den un carta, 
mientras 
Minister 
Hanke 
Bruins di asuntonan di hogar 
a expresa su preocupacion pa 
e conservacion di Friso. 


E universidad a declara cu 
no tin candidato adecua pa e 
posicion, pero cu e declara- 
cion aki a wordo nenga: “Tin 
al menos 10 candidato adecua 
den e area di estudio di Friso 


cu por tuma e posicion,” Ar- 
jen Dijkstra, director di cen- 
tro historico di Friso, Tresoar, 
a conta e corant. El a revela cu 
ningun di e candidatonan aki 
a wordo acerca pa e universi- 
dad. 


E ultimo profesor Jensma a 
bisa cu e descenso di studi- 
ante a wordo causa “dor di e 
competencia di lenguahenan 
internacional. Otro lengua- 
henan chikito, manera Fin- 
landes y Hungaro tambe a 


disparce, pero por studia es- 
akinan na e pais di origen,” 
e profesor a bisa. Si e uni- 
versidad no sigui cu e estu- 
dio di Friso, un “eutanasia di 
lenguahe” lo tuma luga, el a 
constata. 


regional 
a10 


Diamars 17 Januari 2023 
Colombia a registra e mayor confiscacion di armanan di candela den 
ultimo añanan 


(NTN24) - Polis di Co- 
lombia den ultimo or- 
anan a confisca un canti- 
dad grandi di armamento, 
den marco di un procede- 
mento policial efectua na 
departamento di Nariño, 
den e caminda cu Pasto ta 
condici na coregimento di 
Mojarras. 


Polisnan di Seccional di Tran- 
sito y Transporte di Depar- 
tamento di Polis di Nariño 
a registra dos auto cu tabata 
core den e zona ey y nan a 
haya 33 fusil, un metrallador 
M-60 caliber 7.62mm, 185 
proveedor, tres pistol, shete 


arma di candela convencional 
prohibi conoci como “tatu- 
co”, un cordon detonante, 
dos granat, mas di 30 car- 
tucho di municion, dos radio 
di comunicacion satelital, en- 
tre otro elementonan. 


Ademas, tambe a wordo con- 
fisca uniforme di uso priva di 
forsa arma, entre nan jacket, 
armband cu e logo “Columna 
Mobil Jaime Martinez-FARC 
EP” y otro elementonan di 
identificacion 
na 
nomber 
di “Frente Carlos Patiño” 
FARC-EP.” 


Esaki ta e confiscacion mas 


grandi di armamento den 
ultimo añanan na sur di Co- 
lombia, segun Polis. Durante 
2022 a wordo confisca 15.572 
arma di candela, mientras cu 


2023 a confisca 345. 
Nan ta kere cu esaki tabatin 
como destino e grupo guer- 
rillero di disidencia di FARC 
memey di e halto al fuego 


bilateral decreta na comienso 
di aña pa presidente Gustavo 
Petro. 


Ehercito Nacional a confirma 
ayera dialuna cu tres soldaat a 
wordo secuestra den e zona 
conoci como El Hoyo, den e 
via cu ta comunica e ciudad- 
nan di El Pasto y Cali. 


E hobennan tabata di per- 
miso, nan a wordo deteni 
hunto cu otro dos civil pa 
integrantenan di e columna 
mobil Carlos Patiño di di- 
sidencia di FARC, ora nan 
tabata transporta den un bus 
publico. 


NGO ta bati alarma na Nicaragua pa exodo inedito di Nicaraguensenan 


(EFE) - Instituto di Raza, 
Igualdad y Derechonan 
Humano (Raza y Igual- 
dad) ayera dialuna bati 
alarma pa un “exodo in- 
edito” 
di 
Nicaraguen- 
senan pa via di e crisis so- 
cio-politico cu Nicaragua 
ta biba for di april 2018. 


“Na 2022 a produci un exodo 
inedito na Nicaragua” Raza y 
Igualdad a señala den un rap- 
port. 
Por lo menos 328.443 ciu- 
dadano Nicaraguense a sali di 
Nicaragua na 2022, un cifra 
cu ta supera 161.269 cu a bay 


na 2021, “cu tambe a marca 
un record den historia di mi- 
gracion di Nicaragua” segun 
e NGO internacional cu ta 


traha cu diferente activistan- 
an local na Latino America a 
indica. 
Ademas, nan a cita un pub- 


licacion di e corant Nica- 
raguense Confidencial den 
cual ta argumenta cu e mi- 
gracion masivo ey “ta e prin- 
cipal y mas visibel sintoma 
di e crisis socio politico y di 
derechonan humano” cu Ni- 
caragua ta bibando for di 57 
luna caba, “pasobra un total 
di 604.485 persona a sali di 
Nicaragua for di 2018,” aña 
unda e crisis a cuminsa. 


E cifra ey ta representa un 
9,1% di e poblacion total 
di Nicaragua, calcula den 
6.664.400 habitante. 


Den tanto, 328.443 Nica- 
raguense cu a sali e aña pasa 
ta representa un 4,9% di e po- 
blacion. 
Entre januari y november di 
2022, autoridadnan migra- 
torio di Costa Rica a conta 
76.676 solicitud di refugio di 
Nicaraguensenan. 


Nicaragua a ricibi un record 
nobo di 2.887,8 miyon dol- 
lar di remesa entre januari y 
november di 2022, un 49,4% 
mas cu e mesun periodo di 
2021, segun datonan di Ban- 
co Central di Nicaragua. 


Peru a amplia estado di emergencia na capital y dos region mas 


(Reuters) 
- 
Presidente 
Dina Boluarte a amplia 
estado di emergencia for 
di diadomingo ultimo pa 
30 dia mas na capital di 
Peru y den e regionnan di 
Puno y Cusco, un medida 
cu ta duna facultad na 
forsa arma pa yuda man- 
tene orden publico den e 
protestanan 
anti-guber- 
namental cu a laga casi 50 
morto. 


E decreto, emiti y firma di- 
asabra anochi pa Boluarte, ta 
indica cu na Puno na unda a 
registra casi e mita di perso- 
nanan fayecido den e protes- 
tanan violento cu polis for di 
haci un siman a wordo im- 
poni ademas di un toque de 
queda pa ocho ora durante 10 
dia. 


Gobierno a decreta estado 
di emergencia pa un luna 
na mita di december, poco 


despues cu a cuminsa e 
protestanan pa e destitucion 
y aresto di e ex-mandatario 
Pedro Castillo, ken di un 
forma ilegal a purba disolve 
Congreso y reorganisa Poder 
Hudicial. 


Den e manifestacionnan ta 
exigi e renuncia di Boluarte 


ceramento di Congreso, re- 
daccion di un Constitucion 
nobo y liberacion di Castillo, 
cu ta cumpli un prison pre- 
ventivo di 18 luna mientras e 
ta wordo investiga pa rebeli- 
on. Diasabra ultimo manifes- 
tantenan a marcha na distric- 
to di Miraflores na Lima, nan 
tabatin banderanan nacional 


cora y blanco y bandera preto 
den señal di luto. Otro per- 
sonanan tabatin borchinan cu 
palabranan contra Boluarte. 


E desaprobacion di gestion 
di Boluarte a aumenta un tiki 
segun encuestanan. Shete di 
cada 10 Peruano (71%) ta re- 
chasa gobierno di e presiden- 


te, segun sondeonan di Ipsos 
Peru y Instituto di Estudio 
Peruano publica diadomingo, 
na e corantnan La Republica y 
Peru 21. Den esaki, a informa 
cu e debilitamento di e ges- 
tion di Boluarte ta sigui crece 
unda a registra e abandono di 
e titularnan di distinto min- 
isterio, den apenas 40 dia cu 
el a wordo huramenta cu dos 
gabinete. 


Ayera mas protestanan a 
tuma luga, e biaha aki na 
Arequipa, Cusco, Apurimac y 
Puno unda manifestantenan 
a blokia e camindanan pa di 
seis dia consecutivo, varios 
region di e pais a anuncia cu 
dia 19 di januari ta bay haci 
un welga nacional indefini 
contra Boluarte y Congreso 
di Republica pa no yama 
eleccion general inmediato y 
pa reclama husticia pa e mas 
di 40 persona morto. 

Salud ta informa cu Puerto Rico ta riba un di dos nivel di brote di 
monkeypox 


(ElNuevoDia) - Puerto 
Rico ta na e segundo nivel 
di e brote di monkeypox, 
despues cu den e boletin 
mas recien di e Sistema 
di Vigilancia Epidemio- 
logica di e Departamento 
di Salud, a registra 208 
caso confirma, e agencia 
a informa diadomingo ul- 
timo. 


E di dos nivel di brote ta nifi- 
ca cu ya ta existi un escenario 
di transmision local dentro di 
un subpoblacion defini, se- 
gun e Agencia di Seguridad 
den Salud di e Reino Uni ta 
indica, cu ta esnan cu a diseña 
un sistema di categoria di e 
brote pa describi e escenari- 
onan potencial di transmis- 
ion di monkyepox. 


Dilanti esaki, Salud a indica 
cu e isla ta na e di dos nivel 
di brote, ya cu e 83.1% di e 
casonan confirma no tabatin 
historial di biahe y e ruta di 
transmision mas reporta ta e 
contacto cercano prolonga of 
directo, manera cuero cu cu- 
ero. 


E agencia sanitario a detaya cu 
desde e pirncipio di e Sistema 
di Vigilancia Epidemiologica 
pa monkeypox nan a ricibi un 
total di 608 alerta. 


Esakinan ta ser distribui den 
209 caso confirma pa mon- 
keypox, 3 caso confirma no 
residente di Puerto Rico, 231 
caso sospechoso, 156 persona 
bao investigacion, 10 contac- 
to pa biahe y 2 alerta di caso 
cu ta pertenece na otro huris- 


diccion. 
Pa e periodo di 5 pa 13 di jan- 
uari di 2023, ta agrega 3 alerta 
nobo te na e momento di re- 
daccion di e boletin. 


Te cu 13 di januari, ta encon- 
tra bao monitoreo y sigui- 
mento di e Oficina di Epi- 
demiologia y Investigacion 


un caso confirma pa e virus 
di monkeypox, dos caso so- 
spechoso y un persona bao 
investigacion. 


A pesar cu monkeypox por 
extende pa cualkier persona, 
e transmision di e virus ta 
principalemte den un subpo- 
blacion defini cu e siguiente 


caracteristicanan: hombernan 
cu ta identifica como homo- 
sexual, bisexual of homber- 
nan cu tin relacionnan sexual 
cu otro homber. 


E subpoblacion aki a alcansa 
176 di e 201 casonan confir- 
ma, cu ta e 86.7% y person- 
anan cu a declara cu nan ta- 
batin relacionnan intimo den 
e ultimo 21 dianan cu un of 
varios pareha (140 di 182 caso 
of 76.9%) 


Mester menciona cu tres 
muhe a ser confirma (3 di 
209 caso; 1.4%) y 25 persona 
di 201 caso (12.4%) a con- 
sidera nan mes heterosexual. 


Na Puerto Rico no a reporta 
mortonan relaciona cu e en- 
fermedad aki. 


Venezuela: Despues di declaracionnan di Lepoldo Lopez, chavismo ta 
solicita captura di Julio Borges 


(ElNacional) - Tarek Wil- 
liam Saab, fiscal general 
di e Republica a anuncia 
cu e Ministerio Publico a 
solicita ayera dilauna un 
di tres orden di captura 
di e dirigente opostior Ju- 
lio Borges, actualmente 
den exilio. E ta ser acusa 
di delitonan di traicion 
na patria y conspiracion y 
asociacion. 


E funcionario a usa como re- 
spaldo e declaracionnan cu 
Leopoldo Lopez, dirigente 
di e partido Voluntad Popu- 
lar a haci algun dia pasa den 
cual e ta afirma cu Borges 
tin responsabilidad den e 
hechonan cu a tuma luga dia 
30 di april 2019. 


“Mirando e aparicion di evi- 


dencia nobo cu ta incrimina 
Borges, nos a solicita un or- 
den di captura contra Julio 
Borges Junyent pa su partici- 
pacion den e intento di gol- 
pi di Eado di dia 30 di april 
2019,” e funcionario a declara 
den un rueda di prensa. 


El a bisa cu e oposicion, cu e 
huramentacion di e gobierno 
interino di Juan Guaido den 
cual Borges a ocupa e puesto 
di minister, a actua contra e 
pais cu e apoyo di e ex presi- 
dente Donald Trump y a so- 
licita sancionnan cu, segun, 
a afecta e salarionan, acceso 
na alimento y a viola e dere- 
chonan humano. 


“Leopoldo Lopez ta pone 
Borges como un hefe di e asi- 
na yama ‘golpi camburero of 


platanero’ cu a implica purba 
baña di sanger e pais,” Saab a 
afirma. 


E fiscal general a recorda cu 
un grupo di funcionarionan 
militar y policial di diferente 
organismo di seguridad, di- 
rigentenan politico y diput- 
donan di e Asamblea Nacio- 
nal elegi na 2015 a libera di 
manera ilegal Leopoldo Lo- 


pez dia 30 di april 2019. 


E dirigente di Voluntad Pop- 
ular tabata e tempo ey re- 
stringui di su libertad bao e 
medida di cas pa prison. 


“Despues nan a traslada nan 
mes den e cercania di e distri- 
buidor Altamira de Caracas, 
luga den cual nan a instala 
nan mes cu armanan y a haci 
un yamada pa un golpi di Es- 
tado, cual nan a denomina 
‘Operacion Libertad’,” el a 
manifesta. 
Saab a acusa e teniente coro- 
nel Ilich Sanchez Farias cu ta- 
bata encarga cu e seguridad di 
e Palacio Federal Legislativo, 
di ehecuta e accionnan ey. “El 
a duna orden di e despliegue 
militar di homber-, material- 
y ekiponan pa e luga ey como 


un supuesto actividad di or- 
den publico.” 


Pa e caso aki, el a indica, e 
chavismo a investiga 93 per- 
sona, di cual 7 a ricibi con- 
dena pa admiti nan supuesto 
responsabilidad, 19 ta den 
hucio restringui di nan lib- 
ertad, 5 cu medida di cautela, 
2 indulta y 38 ta profugo di 
husticia. 


Saab a recorda cu Borges tin 
dos orden di aresto anterior. 


“Uno pa e participacion di- 
recto den e hortamento di e 
oro di e Republica deposita 
na Inglaterra, y otro pa e pl- 
anificacion y e financiamento 
di intento di magnicidio (4 di 
augustus 2018) contra e hefe 
di Estado,” el a señala. 


Venezuela: Distribuidornan di medicamento ta pidi e Ministerio Publico 
investiga caso di estafa den nan contra 


(ElNacional) - Cleimer 
Gustavo Hostos Lopez y 
Jean Araujo, relaciona cu 
e empresa di importacion 
di medicamento Global 
Medical Supply, ta exigi e 
Ministerio Publico (MP) 
continua cu e investiga- 
cionnan pa loke ta trata e 
caso di benta cu prijsnan 
halto di medicamentonan 
cu tabata yega e pais den 
nomber di su compania, y 
cu tabata wordo realisa pa 
personanan cu no ta traha 
pa e compania. 


Nan ta sigura cu ta trata di 
un estafa cu ta perhudicanan 
directamente y nan ta pidi pa 
haci husticia. E involucra- 
donan den e hecho ta Carlos 
Gustavo Musso, Carlos Edu- 
ardo Hostos Musso y Oscar 


Alberto Bohorquez Leon. 


Segun e relato di Hostos Lo- 
pez, ken ta ruman di e dos 
implicadonan, e tres suhe- 
tonan aki a crea un empresa 
falso, cual nan a yama Global 


Care Pharma. Pa medio di es- 
aki, nan tabata importa e me- 
dicamentonan cu nan tabata 
adkiri cu licencia di e empre- 
sa original, Global Medical 
Supply. 


Hostos Lopez a expresa cu, 
como socio di e compania 
e ta directamente afecta pa 
e actonan di su conocirnan. 
Den e sentido aki el a splica 
cu Global Care Pharma ta un 
empresa paralelo cu a wordo 
crea di manera clandestino. 
Na momento cu e y su so- 


cionan a tuma nota cu tabatin 
iregularidadnan den e opera- 
cionnan di Global Medical 
Supply, nan a dicidi di hiba e 
caso dilanti husticia. 


“Nos ta pidi un revision di 
cuenta dilanti un tribunal, 
ademas di un fiscalisacion di 
parti di Seniat. Tambe nos a 
acudi na Ministerio Publico 
pa habri un procedimento, 
pasobra nos no por a com- 
pronde con, si nos tabata 
importando, nos no tabatin 
benta,” el a splica. 

Fantasia 


Cumpliendo su 15 aniversario 
Dushi Carnival Group ta celebra den Aruba su carnaval 69 


Tabata riba un 12 di januari ora cu Dushi Band 
a gana e festival cu e tema MUSIC, cu Dushi 
Carnival Group a wordo funda. Den 2 siman di 
tempo a sa di pone Dushi Band y Dushi Carni- 
val Group riba caya cu 250 participante den su 
prome salida. 


15 aña despues ta pa DCG un placer di por anuncia cu 
nan lo ta den Carnaval 69 participando den Parada di 
Luz Santa Cruz, Parada di Luz San Nicolas y Sunset 
Parade. E banda popular esta UPGRADE/ JEON ta e 
banda cu lo bay sa di deleita nos ‘Dushi People’ manera 
cu DCG ta yama su fanaticada. 


Tabata DUSHI su deseo di por a engrandece Light- 
ing Parade Oranjestad tambe, pero no por a conta cu 
e apoyo di algun grupo cual nos ta lamenta pero ta re- 
speta. Na e 3 gruponan cu mesora a apoya DCG su 
participacion, un danki grandi. Na mes momento nos 
ta gradici SMAC cu mesora a habri porta pa DCG. 


E fechanan pa e paradanan ariba menciona ta 
como lo siguiente: 
Feb. 2 Parada di La Hora Loca Sta. Cruz 
Feb. 8 Sunset Parade Noord 
Feb. 16 Parada di Luz San Nicolas 


Manera lider di grupo Aldrick Croes a expresa: “Nos 
ta sumamente entusiasma di por bay celebra cu nos 
hendenan nos 15 aniversario y ta agradecido pa e opor- 
tunidad cu e organisacionnan di e 3 paradanan a brinda 
DCG.” 


Si ta desea di participa cu DUSHI, e number di con- 
tacto ta 5927970. 


Stichting Musica ta presenta su Ora Loca pa Aruba Caiso & Soca Monarch! 


Stichting Musica kier duna 
oportunidad 
na 
henter 
pueblo di Aruba pa asisti 
Aruba Caiso & Soca Mon- 
arch 2023. 


Kaarchinan pa e anochi fi- 
nal, dia 28 di januari 2023 na 
Carnival Village, ta disponi- 
bel na Citgo Boulevard, Palm 
Beach, Essoville y tambe via e 
servicio di Pay.AW. 


Sinembargo, e organisacion 
ta consciente cu esaki ta un 
festival na unda henter famia 
ta sali hunto pa bay apoya nan 
participante preferi of pa sim- 


plemente disfruta di e food 
court, topa conocirnan y goza 
di e dushi ambiente. 


Pa e motibo aki Stichting 
Musica ta presenta su ORA 
LOCA, na unda cu por cum- 
pra tickets na prijs reduci of 
pakete pa grupo y famia na 
un suma atractivo. E prome 
ORA LOCA lo tuma lugar 
riba diamars, 17 di januari en- 
tre 4 – 5 PM, exclusivamente 
via e servicio di Pay.AW. Du- 
rante e orario aki, tickets lo ta 
obtenibel na un prijs special 
cu descuento. 


Riba e Facebook page di 
Stichting Musica por sigui 
tur anuncio y informacion 
relaciona na e festival y e 
ORA LOCA. Un y tur ta 
cordialmente invita pa haci 
uzo di e specials, pa por asisti 
y engrandece e festival di mas 
dushi di nos isla, Aruba Caiso 
& Soca Monarch! 


Stichting Musica ta gradici 
Setar NV, Ban Serio (un ini- 
ciativa di Aruba Tourism Au- 
thority), Aruba Bank, Aruba 
Airport Authority, Balashi, 
Telearuba y Elite Productions 
& Entertainment pa haci 
Aruba Caiso & Soca Mon- 
arch 2023 posibel. 


Ke.Ke 
Mega Mart 


NA CURA CABAI 


na Tanki Leendert 


Ta invitabo bin wak e 
outfit cu bo ta desea pa 
bisti den temporada di 
Carnaval 69. 


Nos a caba di ricibi Jeans 
Nos a caba di ricibi Jeans 
den tur size, color y style 
y keds pa comnbina. 
Tambe variacion di short, 
topnan y mea den 
diferente color. Tas chikito 
ideal pa e temporada. 
Eye shadow y mas 
Eye shadow y mas 
accesorios. Nos tin outfit 
pa mucha, teeners y 
hende grandi. 


Nos a drenta den 


esfera di Carnaval 
y si bo mester di Jug, Stul, 
Mesa, Make-Up, Handschoen 
den diferente color. Keds pa 
hende grandi y mucha, 
mascarada, accesorios, short, 
difras pa mucha, blusa, shirts 
anto pa diabierna otro 
Container mas ta yega cu hopi 
Container mas ta yega cu hopi 
mas articulo di Carnaval!!! 


Nos ta wardabo 


Na Noord 


Nos ta cla pa 
Carnaval 69 


Nos tin boa den diferente 
color, Peluca den variedad di 
color y estilo, Mascarada cu 
pluma, Wimpers, Cadena di 
Mardi Gras, Tutu den varios 
color, glas di Luz, Corona, 
armband, renchi dede y 
cadena di luz, sticker di stenchi 
cadena di luz, sticker di stenchi 
pa cara, make-up, mea di net y 
diferente pantyhose, keds, 
sandalia, short y bermuda pa 
grandi y chikito. 
y hopi mas pa menciona... 

Kim Kardashian ta reuni cu prizoneronan den detencion solitario 


(TMZ) - Kim Kardashian 
no a para su esfuersonan 
ora ta trata di reforma den 
prizonnan 
manera 
por 
mira den su bishita recien 
na un prizon den Califor- 
nia unda cu el a reuni cara 
a cara cu e prizoneronan 
durante su bishita. 


Un fuente cu conocimento 
directo a conta TMZ cu Kim 
a pasa un dia na Pelican Bay 
State Prison na Crescent, 
California anteriormente den 
e siman. Segun fuentenan su 
enfoke tabata reuni cu e pri- 
zoneronan cu ta den deten- 
cion solitario, nificando cu 
nan ta pasa 22 pa 24 ora den 
un celda nan so pa un tempo 
determina, papiando cu nan 
cu profundidad tocante con 
e encarcelamento aki ta im- 
pacta nan stabilidad mental. 


Kim no tabata su so durante 
e bishita aki, e actor Tobey 
Maguire y Scott Budnick, 


e productor ehecutivo di e 
franquisia di pelicula “The 
Hangover” tambe tabata pre- 
sente. Nan tabatin un ekipo 
di camara conhuntamente 
cu nan. Ta di nota cu Bud- 
nick tabatin den aña 2016 un 
documentario riba hobennan 
den e sistema di prizon y apa- 
rentemente otro documen- 
tario ta na caminda. 


Kim Kardashian tin varios 
aña caba demostrando un pa- 
sion pa reforma di prizon, te 
hasta reuniendo cu President 
Trump na E Cas Blanco den 
aña 2018 como parti di un es- 
fuerso pa campaña pa su cau- 
sa y yuda otorga perdon na 
Alice Marie johnson. Tambe 
te ainda e ta trahando riba 


ricibi certificacion pa por bira 
un abogado, recientemente 
revelando cu te ainda e ta stu- 
diando y purbando di pasa e 
examen na California. 


Tambe el a yuda un prizonero 
na Tennessee Cyntoia Brown 
sigura cu su sentencia lo keda 
reduci ademas di a hunga un 
rol grandi den logra libertad 
pa e prizoneronan manera 
Matthew Charles y Jeffrey 


Stringer. 


En total, Kim y su ekipo legal 
a logra obtene libertad pa mas 
o menos 17 prizonero duran- 
te 3 luna. Te cu awo, Kim no 
a reuni cu prizoneronan den 
e tipo di detencion aki aunke 
el a reuni cu prizoneronan 
den sentencia di morto cual 
ta duna impresion cu esaki ta 
un paso mas cu e lo duna den 
su lucha. 


Tyler Perry lo cumpra posibel edificio di FDA 


(TMZ) - Tyler Perry no ta 
solamente boga pa invo- 
lucra mas persona di col- 
or scur den e industria di 
television y pelicula pero 
tambe ta preocupa cu e 
polucion den barionan 
unda mas tanto person- 
anan di color scur ta biba, 
y e ta dispuesto pa inverti 
miyones den un edificio 
federal pa cu esaki. 


E persona conoci den me- 
dio ta bisa cu e ta conside- 
rando cumpra e edificio di 
Forces Command, cual ta un 
ex compleho militar usa pa 
training cu ta pega na Tyler 
Perry Studios na Atlanta. E 


edificio actualmente ta den 
plan pa ser converti den un 
laboratorio di FDA, sinem- 
bargo Perry a mira e proposi- 


cion den e plan y tin hopi 
preocupacion pa cu e daño 
potencial pa loke e laborato- 
rio lo por emiti segun Saporta 


Report. 


E edificio aparentemente a ser 
aproba pa bende na Easterly 
Government Properties den 
aña 2019 pa 17 miyon dol- 
lar, y e plan actual ta pa huur 
esaki na FDA cual lo tin esaki 
operacional pa aña 2025. Tyle 
Perry ya caba a ofrece pa ad- 
kiri esaki pa e mesun 17 mi- 
yon, sinembargo federalnan a 
bende esaki na Easterly. 


Apesar di esaki, Tyler Perry 
no a rindi y a bisa cu e lo paga 
mas cu e prijs di benta pa e 
propiedad si esaki ta necesa- 
rio pa blokia e creacion di e 
laboratorio segun el a bisa Sa- 


porta. “Pa permiti un persona 
pone un laboratorio den e cu- 
rason di e desaroyo aki yen di 
huma no ta sinta bon cu mi 
persona. Nan no lo haci esaki 
na Buckhead, dicon nan kier 
haci esaki aki si? E ta sinti 
manera un racismo ambien- 
tal.” 


Un oficial di FDA a expresa 
cu Tyler su descripcion di e 
laboratorio no ta refleha loke 
e laboratorio ta en realidad y 
cu e facilidad lo ta diseña pa 
limpia tur emision. E edificio 
ta sinta net banda di e tereno 
unda Tyler Perry ta expandi- 
endo su studio. 

Sabiduria den nos alegria 
Skirbi pa Ruthy”Lady Ruth”Vrieswijk-Bergen 


Un dushi dia yen di 
alegria pa nos tur ! Ki du- 
shi ta pa lanta mainta cu 
e dushi paz y trankilidad 
den nos alma. Nos tin nos 
salud y nos sabiduria den 
nos dushi alegria. E dushi 
temporada di Carnaval ya 
ta den curpa cu su dushi 
calypso y roadmarch cu 
por scucha na e.o. Magic 
FM, Radio Galactica FM y 
tambe na Hit 94 FM. Djies 
pa menciona algun di e 
potente radio emisoranan 
cu awor ta asina hopi cu 
nos no conose nan tur. 


Hopi ta esnan cu a wak y goza 
di e transmision di e concur- 
so di beyeza di Miss Univer- 
so, den cual e Miss Universo 
di nos isla ruman Corsouw a 
resalta y destaca den e prome 
5 nan. Hopi serca pues di e 
corona universal. Nos me- 
sun Miss Universo Aruba 
claro tambe a hasi su best y a 
conkista hopi curason, aunke 
e no a sali den e finalistanan. 
Pa bo yega den top 5 caba ta 
algo hopi grandi, mirando e 
gran cantidad di hende muhe 
cu a bay competi pa e titulo di 
Miss Universo. 


Bunita recuerdonan a bin nos 
dilanti, ora cu Lady Ruth a re- 
cita un bunita poema pa Miss 
Universo Aruba Taryn Man- 
sell, si mi tin su nomber cor- 
recto, pasobra ta algo di hopi 
anja pasa, riba Plaza Betico 
Croes. Si mi no tin hera ela 
sali first runnerup ofzo ? Ach, 
nos “natural app nos memo- 
ria” ta un poco suave awe. 
Anke nos a ricibi varios reac- 
cion skerpi di varios hende 
ariba e informacionnan falso 
y mahos cu ta sali den corant 
den nomber di un persona cu 
ta yama su mes, un “men- 
sahero” di Dios, pero cu ta 
parse mas un mal sonjo cu ai- 


nda nan no kier spierta di dje. 
Corda riba e dicho cu ta bisa 
:” Wat je zegt, ben je zelf”. 


Ta hopi ta esnan cu a mira cu 
nan propio wowo e golpi y 
mal tratonan cu Vidente Val- 
erie a ricibi for di su ex-casa 
pa anjas y cu ta hasi como si- 
fuera ta algo normal pa biba 
aden. Den algun di e reac- 
cionnan ta poni, pa, esun cu ta 
yama su mes mensahero y el- 
eva su mes bay spanta su mes 
den spiel y stop di bofona cu 
cosnan di Dios. Dios NO ta 
golpi, Dios NO ta odio , Dios 
NO ta rencor ni rabia .Un 
mensahero por informa, spi- 
erta otro pero no cu cosnan 
falso, no cosnan improvisa 
for di un mundo di scuridad. 
Dios ta LUS, Dios ta GOZO, 
Dios ta BONDAD. 


Dios ta AMOR y ta stima nos 
tur, pordona nos tur, ora nos 
aserka Dios den honestidad y 
sinceridad. Esun cu ta yama 
su mes mensahero ta purba di 
spanta tur rond di dje, bisan- 
do cu e tin un wowo mahos 
y dominante cu ta spanta e 
spiritu di e fielnan, lubida cu 
no ta e a duna e fiel y of fiel- 
nan e dushi paz den nan cu- 
rason, e curason por sintiele 
un crenchi irrita pa un rato, 
pero nan no por stroba y of 
kita nos paz. Pakiko mi shon, 
pakiko tanto odio y rabia ? 
Boso no tin otro cos drechi 
di hasi ? Lesa y of scucha e 
mensahenan bunita y posi- 
tivo di e.o. Pastor Balootje 
of di Pader Jairo cu por yuda 
boso hanja boso caminda bek 
pa Dios di Amor. 


Por favor laga nos bunita Vi- 
dente Valerie na paz !~ E no 
ta hasi ningun hende danjo, 
al contrario, ta sigui stima 
y pordona hasta su enemi- 
gonan foi distancia, manera 


Dios ta inspira pa hasi. Oh ki 
bunita inspiracion ricibi den 
e bunita cas y hogar di famia 
Isidora y Gilbert Maduro, 
den curason di Brasil, den 
luna di December di anja 
pasa. Nan hogar super bunita 
dorna cu lusnan bunita. Y ta 
e lus di Christo nos ta biba y 
sigui den nos grupo di ora- 
cion di Modanza. 


Danki nos bon Dios, pa tur 
e bendicionnan cu bo tin pa 
nos e anja aki. No laga nos 
curason ta mara na cosnan 
material. Laga nos ta sir- 
bidornan cu ta luci y briya 
den paz y amor ! Nos tur ta 
pecador, nos niun por tira e 
prome piedra. Den bo Gracia 
di Pordon nos por sigui riba 
e bon caminda. Danki cu mi 
por expresa e Poeta den mi, 
na Bo Honor y Gloria JESUS 
!!! 
Sea ABO oh Bon Dios, nos 
luz, proteccion , salbacion y 
guia, dia pa dia. Stay safe, love 
you too. 

Cientificonan ta dirigi strena usando laser 


(CNET) - Mientras NASA 
tabata 
purbando 
hiba 
nan siguiente generacion 
di rocketnan grandi na e 
veld di lansamento den 
comienso di aña 2022, nan 
a enkontra obstaculo den 
e tempo severo y malo na 
Florida. 


Un tormenta a cuminsa acer- 
ca, treciendo yobida y strena, 
menasando e rocket mientras 
e tabata warda pa e training 
di su lansamento. Durante e 
tormentanan, e zona aki a ser 
golpia pa strena mas o menos 
4 biaha. Afortunadamente, 
NASA a proteha e area cu 
su torennan di strena, cual ta 
structuranan gigante di metal 
cu ta diseña pa atrae e strena 
y di manera safe dirigi e ener- 
gia den tera. E diseño basico 
y idea tras di e toren aki no a 
cambia hopi desde su inven- 
cion den e siglo 18. Sinem- 


bargo den aña 2021, cienti- 
ficonan na Suisa a cuminsa 
experimenta cu un otro tipo 
di toren pa strena. 


Den un estudio publica riba 
dialuna den Nature Photon- 
ics, investigadornan a describi 


nan intentonan pa cu e guia 
di e strena cu un laser riba e 
sero na un haltura di mas di 
8,000 pia. Durante zomer 
di aña 2021, cientificonan 
a instala lasernan cu ta di e 
tamaño di un auto, banda di 
toren di telecomunicacion na 


Santis. Entre juli y septem- 
ber di e aña aki, e laser aki cu 
ta lansa mas o menos 1,000 
pulso cada seconde a ser op- 
era pa mas di 6 ora durante 
actividad di tormenta. Den e 
observacion a mira cu e toren 
a ricibi golpi mas o menos 16 
biaha, cu 4 di esaki pasando 
durante e actividad di e laser. 


Un di e golpinan en particu- 
lar, a ser mira y captura den 
gran detaye. E shelo tabata 
suficientemente cla pa cama- 
ranan captura e strena, cual 
aparentemente a sigui e fluho 
di e laser pa mas o menos 50 
meter. E facilidad tambe ta- 
batin un meter VHF cual por 
midi actividad di olanan elec- 
tromagnetico rond di e sitio. 


Manera e investigadornan a 


nota den e publicacion, guia 
strena cu pulsonan di laser 
ta algo cu a purba algun bi- 
aha den aña 2004 y aña 2011. 
E intentonan aki no a mira 
exito, cual a trece e pregunta 
di ‘dicon e biaha aki si tabata 
exitoso?’ 


E ekipo a splica cu e ripiti- 
cion di e laser (con lihe esaki 
ta manda pulso) a hunga un 
rol grandi. E ripiticion di e 
laser aki en particular ta dos 
biaha mas grandi cu e experi- 
mentonan anterior y posible- 
mente a permiti e intercep- 
cion di e strena desaroyando 
riba e toren. Tambe tin e fac- 
tor cu e clima a cambia, cu 
poblacionnan den aumento 
y areanan metropolitano mas 
grandi cu lo garantisa un peli- 
ger di strena mas intenso pa 
humanidad segun un repor- 
tahe di aña 2018. 


Sinembargo, lasernan tambe 
ta trece nan mesun prob- 
lemanan y obstaculonan. Por 
ehempel, e no ta un bon deci- 
sion pa haci uso di e lasernan 
aki rond di un sitio unda tin 
hopi actividad aereo, y e in- 
vestigadornan a nota den nan 
metodonan cu nan a opera e 
laser en particular aki ora cu 
e espacio aereo tabata cera. 
Sinembargo, tambe ta nota 
cu esaki ta un paso impor- 
tante den e direccion di desa- 
royo pa metodonan nobo di 
proteccion pa aeropuertonan 
y infrastructuranan grandi. 


Studiantenan Hulandes ta haci uso di ChatGPT pa caba nan huiswerk 


(NLTimes) 
- 
Studian- 
tenan di scol na Hulanda 
ta usando e generador di 
texto di inteligencia ar- 
tificial ChatGPT pa haci 
tur tipo di huiswerk sin cu 
nan maestronan ta ripara, 
NOS a reporta despues di 
a papia cu varios studi- 
ante. 


Mas di 250 a bisa cu nan a 
haci uso di e robot di inteli- 
gencia artificial pa caba tar- 
eanan di scol y den casi tur 
caso, nan no a ser gara pa e 
docente. Studiantenan ta haci 
uso di ChatGPT pa contesta 
partinan di e pregunta, skirbi 
relatonan, crea reportahenan, 
kita erornan den e gramatica 
di nan texto y te hasta crea 
ideanan. Hopi biaha nan ta 
usa esaki pa tareanan pa e idi- 
oma Hulandes. 


Un studiante di e tercer gru- 
po den HAVO a conta NOS 
cu e ta haci uso di e herment 


aki tur ora. “Mi ta usa e robot 
pa rapidamente caba mi huis- 
werk,” el a comenta. “Hopi 
biaha e ta bisa den un op- 
dracht cu nos mester describi 
of contesta den nos mesun 
palabra. Eora un docente no 
por verifica exactamente cua 
mi propio palabranan ta.” 


Otro studiante ta usa ChatG- 
PT pa copia su amistadnan su 
huiswerk. Nan huiswerk ta 
drenta e sistema y ChatGPT 
ta genera un version nobo cu 
e mesun contenido pero cu 
diferente palabra. Un grupo 
di 4 studiante den VWO a 
conta e noticiero cu el a haci 


uso di e robot pa su analisis 
di poesia. “Segun e opdracht, 
mi mester a duna mi propio 
opinion. Chat GPT no ta 
hopi bon den esaki ainda, mi 
mester a bolbe skirbi e con- 
testa, sinembargo e parti teo- 
retico tabata bon y mi por a 
copia esey manera e tabata.” 


Docente di Nijmegen Fur- 
kan Sogut ta hopi preocupa 
pa cu esaki. E ta duna les di 
Hulandes, un di e materi- 
anan pa cual e studiantenan 
ta usa ChatGPT. “Mi no kier 
asumi e mal intencion di e 
studiantenan, pero mi no por 
mira si nan a skirbi algo nan 
mes.” E deteccion actual con- 
tra copiamento, cual ta check 
pa textonan identico den re- 
portahenan entrega pa otro 
studiantenan of online no ta 
hopi efectivo contra ChatG- 
PT pa motibo cu e robot aki 
ta genera e texto su so. 


Segun Sogut, e ta esencial 
pa e studiantenan skirbi nan 
mesun texto pa asina e do- 
centenan por husga si nan tin 
un bon dominio di e lengua- 
he. “No si ChatGPT tin un 
bon dominio di Hulandes.” 

Minister Endy Croes a reuni cu vice presidente di Comitee Olympico 
Internacional Sra. Nicole Hoevertsz 


Fin di aña 2022, pa ta ex- 
acto dia 31 di december, 
Minister di Enseñansa y 
Deporte Sr. Endy Croes a 
reuni cu Vice Presidente 
di Comite Olimpico In- 
ternacional (IOC), Sra. 
Nicole 
Hoevertsz. 
Un 
reunion basta largo y ex- 
tenso, unda a trata varios 
puntonan esencial pa de- 
porte den su totalidad. 


Aña 2023 tin 4 wega (Juegos) 
di vital importancia: 
Durante aña 2023 lo bay tin 
4 wega (Juegos) di importan- 
cia mayor cu ta fundamental 
pa Aruba participa y com- 
peti aden. E prome wega ta 
di V Juegos Suramericano de 
Playa, esta “beach games” cu 
lo tuma luga na Santa Mar- 
ta, Colombia, di 19 pa 27 di 
mei 2023. E di dos evento ta 
Juegos Centroamericanos y 
del Caribe cu lo tuma luga di 
23 juni pa 8 di juli di aña 2023 
na San Salvador cual ta planea 
pa hiba 30 atleta cu proyecion 
di 10 medaya. E di tres evento 
ta World Beach Games 2023 
cu lo tuma luga na e isla di 
Bali, dia 5 pa 12 di augustus 
di aña 2023. Aki ta proyecta 
solamente atletanan di beach 
tennis. Finalmente, e di cua- 
ter ta Juegos Pan Americanos 
cual lo tuma luga di 20 di oc- 
tober pa 5 di November na 
Santiago, Chile. Durante e 
reunion a trece dilanti cu tin 
mester di sosten financiero, 
pa preparacion y participa- 
cion di e atletanan. A palabra 


cu lo traha den ekipo pa solu- 
ciona e asunto aki. 


Bishita Real 30 y 31 di jan- 
uari 2023: 
Koning Willem Alexander y 
Prinses Amalia lo ta di bishita 
na Aruba inicio di aña 2023. 
Dia 31 di januari di aña 2023 
tin riba agenda bishita di 
Koning Willem Alexander 
y Prinses Amalia na Stadion 
Frans Figaroa. AVB tin na 
nan encargo un programa di- 
rigi riba Academia di Futbol, 
hobennan y formacion di en- 
trenador hunto cu e seleccion 
femenino cu a titula campe- 
on. Mas informacion lo wor- 
do divulga durante luna di 


januari respecto e evento aki. 


Bishita di Thomas Bach y 
Nevin Llic: 
Dia 10 y 11 di maart di aña 
2023 tin riba agenda un 
bishita oficial di Presidente 
di 
International 
Olympic 
Committee, 
Sr. 
Thomas 
Bach y tambe Presidente di 
Panam, Sport Sr Nevin Llic. 
Thomas Bach ta recoriendo 
Caribe y lo ta di bishita na e 
islanan di Costa Rica, Puerto 
Rico, Cuba, Republica Do- 
minicana, Barbados y lo ter- 
mina na Aruba. Na e ocasion 
aki, Thomas Bach y Kevin 
Llic hunto cu Nicole Ho- 
evertsz lo reuni, entre otro 


cu Prome Minister y Min- 
ister di Deporte di Aruba. 
Ademas, a dialoga tocante un 
otro proyecto, cual ta e “face- 
lifting” di e parti dilanti di e 
oficina di Comitee Olympico 
Arubano, unda lo construi un 
“signage”, pinta e parkeerp- 
laats y introduci e “Olympic 
rings” na e edificio. Thomas 
Bach lo haci e apertura oficial 
di e prome fase aki. 


Beach Games Surameri- 
cano 2026: 
A dialoga tocante con Aruba 
por explora e idea pa host e 
evento magistral di Beach 
Games Suramericano 2026. 
Den e luna di mei di aña 2023, 


e paisnan cu ta interesa pa ta 
anfitrion y “host” e evento di 
Beach Games Suramericano 
2026, mester duna presen- 
tacion detaya durante Asam- 
blea di ODESUR na Colom- 
bia, unda cu lo tuma un deci- 
sion final relaciona cu esaki. 
“Honor a la verdad”, Juegos 
Suramericano, Juegos Centro 
Americano y del Caribe y/of 
Juegos Pan Americano ta in- 
versionnan demasiado grandi 
pa un isla manera Aruba, 
pero kisas “Beach Games” lo 
ta uno ideal. A compromete 
pa forma un comision, unda 
stakeholders lo nombra rep- 
resentante y profesionalnan 
di entre otro Gobierno, Min- 
ister di Deporte, ATA, COA, 
FLPD, Beach Tennis (project 
manager) y un representante 
di sector priva pa studia e po- 
sibilidad y traha un “study 
business case report” pa cu e 
proyecto. En todo caso ta al- 
cansabel pa Aruba como pais 
lo participa den e “bidding” 
cu ta tuma luga den e luna di 
mei proximo. Esaki sigur ta 
un promocion enorme tambe 
pa e mercado Sur Americano 
den cuadro di “sport tour- 
ism” y turismo en general. 


Finalmente, un reunion ex- 
tenso cu hopi idea, informa- 
cion y algun compromiso di 
inmediato. Gobierno a en- 
fatisa cu e aña 2023 ta aña di 
Union y Positivismo, cual 
deporte ta e vehiculo cu sigur 
por contribui grandemente 
cu esaki. 


Ta bay ricibi cirugia di rudia 
Nick Kyrgios fuera di Australian Open 


(AP) — Un Nick Kyrgios 
“devasta” a retira di Aus- 
tralian Open ayera – e dia 
prome cu e tabata pro- 
grama pa hunga su par- 
tido den prome ronda di 
singles – pa motibo di un 
rudia banda robes lesio- 
na, cu mester cirugia ar- 
throscopico. 


Kyrgios, un Australiano di 27 
aña di edad, tabata finalisa di 
Novak Djokovic na Wimble- 
don aña pasa den singles y 
tabata den team cu Thanasi 
Kokkinakis pa bay cu e titulo 
masculino doubles na Aus- 
tralian Open 2022. 


Kyrgios tabata considera e 
miho chens pa su pais gana 
un titulo na Melbourne Park 
e aña aki; ningun homber 


Australiano a gana e trofeo 
singles eynan desde 1976. 


Kyrgios a anuncia su retiro 
riba Dia 1 di accion na e 
prome torneo Grand Slam di 
e aña. “Mi ta exhausto di tur 
cos. Obviamente hopi bru- 
tal”, Kyrgios a bisa di e deci- 
sion pa retira. 


E tabata No. 19 seed na Mel- 
bourne y mester a enfrenta 
Roman Safiullin den prome 
ronda awe. 
E ta uni un lista largo di hun- 
gadornan prominente kende 
no ta participando den Aus- 
tralian Open e aña aki, desde 
e retiradonan Roger Federer, 
Serena Williams y Ash Barty 
te Naomi Osaka den estado, 
te Carlos Alcaraz, Venus Wil- 
liams y Marin Cilic lesiona. 

Parlamentario Marco Berlis (MEP): 
Turismo batiendo record tras di record! 


Recientemente nos por a 
ripara un biaha mas con 
nos turismo ta creciendo y 
kibrando record tur luna. 
Un biaha mas minister 
Dangui Oduber, su team 
y profesionalnan den tur- 
ismo ta logra otro record 
den e luna di december 
2022. E recuperacion di 
nos turismo di december 
2022 compara cu decem- 
ber 2019 ta di 111%. 


Esaki ta un indicador cu e vi- 
sion di minister Oduber, su 
team, ATA y profesionalnan 
ta uno cu lo por sigui record 
pa e luna aki di januari 2023. 
Nos tur por recorda con tur- 
ismo a perde e momentum 
momentariamente pa via di 
Omicron na comienso di aña 
2022. Esaki a haci cu tabata 


tin basta cancelacion di reser- 
vacionnan haci na hotelnan. 
Naturalmente esaki a afecta e 
resultado di nos turismo den 
cuminsamento di aña pasa. 


Ademas e resultado final pa 
2022 pa loke ta e stayovers 
a logra un recuperacion di 
98.4% versus 2019. Ademas 
AHATA a cera cu un recu- 
peracion di RevPar di 99.7% 
na 2022 compara cu 2019. 
Asina Aruba por ta orguyoso 
cu nos grado di recupera- 
cion di nos Turismo pa e aña 
henter di 2022 ta di 98.4% 
compara cu 2019 cu tabata un 
aña record y historico pa nos 
dushi pais Aruba. N’e mesun 
momento Banco Central di 
Aruba a midi un crecemento 
di 18% durante kwartaal 1 te 
cu kwartaal 3 di 2022. Adicio- 


nalmente e “tourism credit” 
tabata 3.2 biyon florin. Esaki 
ta un crecemento di 500 mi- 
yon florin na 2022 compara 
cu 2019. 


Asina Aruba a cera di un for- 
ma sumamente satisfactorio 
y positivo, considerando e 
resultadonan grandi di nos 
unico pilar economico di 
turismo. Aña 2023 ta wordo 
mira cu wowonan alentador 
y yen di speransa cu nos lo 
sigui crece y fortalece nos 
pais economicamente. Hun- 
to cu e esfuerso y positivismo 
di cada un nos ta bay logr’e. 
Un pabien en general na tur 
esnan cu ta traha den Tur- 
ismo y ta e cara di nos pais. 
Pabien Aruba! 


Parlamentario Shailiny Tromp-Lee (MEP): 
A base di union y determinacion Aruba ta logra preveni concretisacion 
di COHO 


Ta bon pa pueblo realisa 
cu loke a keda logra dia- 
bierna ultimo durante e 
reunion entre e prome 
ministernan di e islan- 
an y staatssecretaris Van 
Huffelen ta algo grandi. 
No solamente a preveni 
cu e condicionnan ta keda 
hancra den un ley di con- 
censo (rijkswet) pero tam- 
be COHO no ta bin mas. 
Esaki sigur ta salvaguardia 
e autoridad y responsabi- 
lidad di Parlamento. Na 
mes momento door di a 
preveni concretisacion di 
COHO a para e rol adi- 
cional cu kier a encarga 
CAFT cu ne. 


Desde un principio, caminda 
Hulanda a cuminsa condicio- 
na e yudansa financiero rela- 
ciona cu Covid, nos a cues- 
tiona esaki. Desde comienso 
nos a vocifera di ta en contra 
di un ley di consenso. Nos 
semper a subraya e echo cu 
mester ta cla ken ta respon- 
sabel pa ehecucion di refor- 
manan pasobra nos ta consci- 
ente cu esakinan ta necesario 
pero sigur ta haya necesario 
pa crea e balans necesario den 


nan ehecucion mirando e 
situacion di crisis ocasiona pa 
Covid. Primordialmente nos 
a accentua e echo cu Gobier- 
no di Aruba na tur momento 
ta na Parlamento di Aruba 
nan mester duna cuenta y re- 
sponsabilisa nan mes. Cu un 
COHO esaki sigur no lo ta- 
bata e caso. Manera nos Min- 
ister President a indica cor- 
ectamente un ley di consenso 
ta un tipo di ley cu ta defici- 
ente pa loke ta trata democra- 
cia. E ta reduci e derechonan 
democratico di e pueblonan 
di Aruba, Corsou y Sint 
Maarten. Ta bon pa subraya 
cu e deficit democratico di 
leynan di consenso di Reino 
ta algo cu tur pais den reino 
ta reconoce, incluyendo Hu- 
landa. 


Door di a preveni cu COHO 
a keda concretisa Parlamento 
ta mantene nan autoridad y 
derechonan como represent- 
antenan di pueblo, como co- 
legislador y tambe den nos 
funcion di controla gobierno. 
Esaki tambe ta conta pa gobi- 
erno cu ta mantene nan auto- 
ridad pa por fiha nan propio 
prioridadnan y ehecuta refor- 


manan na un manera respon- 
sabel, sin por wordo obliga 
den cierto direccion. 


E logra grandi aki pa nos pais 
a bira posibel door di trabou 
duro, union y determinacion. 
Fraccion di MEP, claramente, 


den nos verslag encuanto 
COHO y Raft manda dia 20 
di mei 2022 pa Tweede Ka- 
mer Hulanda a indica di ta 
contra di ambos Ley di Con- 
senso y e proceso encamina 
pa a yega na nan. Mi ta con- 
venci cu esaki sigur a hunga 
un rol crucial cu awe nos tin 
un “onderlinge regeling” na 
lugar di COHO. 


Sigur nos mester enfatisa y 
reconoce e trabou incansabel 
cu nos Minister President, 
Sra. Evelyn Wever-Croes a 
bin ta haci, caminda el a entre 
otro percura pa Aruba keda 
na tur momento na mesa cu 
Hulanda. Alabes e la percura 
pa habri caminda pa e alter- 
nativa di un “onderlinge re- 
geling” sin COHO y a per- 
cura alabes pa Aruba produci 
e prome concepto pa esaki. 
Despues e la traha cu Corsou 
y Sint Maarten pa yega na un 
concepto traha en conhunto 
y a entrega esaki na Hulanda. 
Awe COHO definitivamente 
ta for di mesa door cu Go- 
bierno di Aruba a y ta traha 
constructivamente den rela- 
cionnan di reino y e proceso 
di ehecuta reformanan. 

Dia 31 di maart 2023 ta e fecha final pa entrega e ‘verzamelloonstaat’ y 
‘verzamelstaat opgaaf derden’ di aña 2022 


Departamento di Impues- 
to ta participa cu e fecha 
final pa entrega e lista 
colectivo di salario (ver- 
zamelloonstaat of VZL) 
y e lista colectivo di pago 
na tercera persona (verza- 
melstaat opgaaf derden of 
VOD) di aña 2022 ta 31 di 
maart 2023. 


Esaki ta di acuerdo cu e cam- 
bio recientemente den ley di 
e “Plan di Impuesto 2023” cu 
a keda aproba na december 
ultimo. Pues di awor padi- 
lanti, tur aña dia 31 di maart 
ta e fecha final pa entrega e 
documentonan menciona. 


Tur doño di trabou of co- 
merciante mester entrega e 
listanan menciona den forma 
digital via e portal ‘BO im- 
puesto’ di Departamento di 
Impuesto. Si un doño di tra- 
bou of comerciante no ta reg- 
istra den e portal menciona, 
lo mester haci esaki mas lihe 
posibel. Pa registra como us- 
uario di e portal mester haci 
un cita via: https://www.im- 
puesto.aw/afspraak_maken_ 
met_DIMP 


Departamento di Impuesto 
ta conseha tur contribuyente 
pa cumpli na tempo debi cu 
no ta bay tin prolongacion di 
termino. Keda sin entrega e 


‘Verzamelloonstaat’ of e ‘Ver- 
zamelstaat opgaaf derden’ di 
aña 2022 lo por nifica cu e 
contribuyente lo por ricibi 
un cobransa adicional (na- 
heffingsaanslag) inclui boet 
di Afl. 10.000 maximo. 


Pa mas informacion tocante 
verzamelloonstaat y/of ver- 
zamelstaat 
opgaaf 
derden 
por consulta e website www. 
impuesto.aw via e siguiente 
linknan: 
https://www.impuesto.aw/ 
verzamelloonstaat-vzl/ 
https://www.impuesto. 
aw/verzamelstaat-opgaaf- 
derden-vod 


DIMAS su kalender di cita pa helpdesk ta disponibel 


DIMAS ta comparti cu su 
clientenan cu e kalender 
pa traha cita pa helpdesk 
ta un biaha mas disponibel 
via di e website di DIMAS. 
Desde awe clientenan por 
cuminsa aparta nan cita 
pa helpdesk. 


Esaki ta significa cu desde 
dia 23 di januari venidero 
e personanan cu tin un cita 
reserva y confirma pa servicio 
di helpdesk lo wordo atendi 
personalmente na oficina di 
DIMAS. Tur otro servicio lo 
continua via di nos e-help- 
desk riba nos website. Alabes 
ta informa cu entrega di 


peticion di permiso of de- 
claracion lo continua via e 
formularionan online of e 
portal pa entrega peticionnan. 


Uzando e kalender pa traha 
un cita pa helpdesk e cliente 
lo wordo atendi riba e orario 
confirma cu pregunta over 


di status di peticion, ora cu 
no a ricibi su orden di pago, 
peticion di carta di re-entry, 
coreccion di informacion, fe- 
cha di vencemento riba per- 
miso di firma liber. 
Con e cliente ta traha su cita? 
1. Subi riba e website di DI- 
MAS www.dimasaruba.aw; 
2. Scoge e idioma di prefer- 
encia: Hulandes, Spaño of 
Ingles; 
3. Riba e homepage scoge 
“Maak een afspraak voor de 
helpdesk” / “Haz una cita 
para el servicio de asistencia” 
/ “Make an appointment for 
the DIMAS helpdesk”; 


4. Scoge e fecha y orario de- 
sea; 
5. Yena e formulario comple- 
tamente; 
6. Controla cu a yena e email 
adres personal y number di 
celular corectamente. 
7. Save! 
8. Controla y confirma door 
di klik riba e link cu DIMAS 
lo manda via di e email adres 
personal yena dentro di e 
tempo stipula den e email. 


Nos ta gradici nos clientenan 
pa tuma nota di e comuni- 
cado aki y asina evita cualkier 
inconveniencia cu por surgi. 


Minister Geoffrey Wever ta anuncia: 


Seminario Startups and Entrepreneurship: presenta pa Amazon Web 
Services 


Tecnologia 
digital 
ta 
transformando 
econo- 
mianan rond di mundo. 
Como pais nos mester 
ta prepara pa tuma ben- 
taha di e oportunidadnan. 
Minister Geoffrey Wever 
ta contento di anuncia e 
seminario titula ‘Startups 
and Entrepreneurship for 
Economic Growth’, cual 
lo tuma lugar fin di janu- 
ari 2023. 


E seminario aki lo ser presen- 
ta pa Amazon Web Services 
caminda dos representante 
experto lo brinda Aruba cu un 
“Digital Roadshow” cu ta en- 
foca riba temanan di ‘Startup’ 
y ‘Entrepreneurship’, uzando 
e mundo digital como un 


palanca pa ‘scale-up’, yega 
mercadonan internacional, y 
pa explora con Amazon Web 
Services por facilita esaki. 


Den partnership cu Impact- 
Hub Aruba, a haci e evento 
aki completamente gratis, 
pero si, cu cupo limita. E 
seminario lo ser presenta riba 
dos (2) diferente dia, pa asina 
brinda mas persona e chance 
pa participa. Fechanan lo ta 
diahuebs, 26 di januari, y 
tambe diabierna 27 di januari 
2023. Orario ambos dia lo ta 
di 2:00 pa 5:00 di atardi. Adi- 
cionalmente lo tin un evento 
di networking pa tur par- 
ticipante, cual lo tuma lugar 
diabierna cuminsando 5:30 di 
atardi. 


Door di trece representan- 
tenan internacional manera 
di Amazon Web Services, ta 


introduci Aruba na un co- 
munidad hopi mas grandi di 
expertonan (‘digital experts’), 


cu por yega te asta na atrae 
inversionistanan den e indu- 
stria digital pa establece parti 
di nan operacion localmente, 
y pa desaroya of test ‘proto- 
types’. 


“Mi ta contento cu nos por a 
partner cu Impact-Hub Aru- 
ba y Amazon Web Services 
pa por brinda e seminario aki 
na comunidad, y ta spera cu 
specialmente hobennan y en- 
trepreneurs, tuma bentaha di 
e oportunidad aki”, minister 
Wever a duna di conoce. 


Pa registra, por bishita e web- 
site di Impact-Hub Aruba na: 
aruba.impacthub.net 

Resultado Sorteo 
januari 16, 2023 


Cadena Alexander Lottery ta presenta resultado di weganan di suerte 


merdia 


Letter 


0 
0 
0 


0 


0 
0 
0 


0 
0 
0 
0 
0 



3 



x match 4 
51.000,- 


Proximo Jackpot 


Sorteo # 


Sorteo # 


Sorteo # 


x afl 8,00 


Mega Ball 


Proximo Jackpot 


1.000.000,- 


x match 4 


9379 


Sorteo # 3800 


Sorteo # 674 


x afl. 500,00 


x afl.15,00 
x afl 50.00 


Leo 


X2 


285 


x Jackpot 


Sorteo # 3800 
Sorteo # 


Sorteo # 1856 


7204 


9534 


Sorteo # 3800 


8738 


x Jackpot 


x match 4 
x afl. 12,00 


www.lottoaruba.com 


resultado : sorteo 16 Jan 2023 merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


2768 
300.000,- 


x Jackpot 
x match 4+ 


Proximo Jackpot 


X2 


8252 


Afl. 1.450.000,- 




Letter 


0 
0 
0 
0 


0 
7 


112 


0 
0 
0 
0 
0 



7 



x match 4 
52.000,- 


Proximo Jackpot 


Sorteo # 


Sorteo #6006 


Sorteo # 


x afl 8,00 


Mega Ball: 


Proximo Jackpot 


1.000.000,- 


x match 4 


9864 


Sorteo # 5648 


Sorteo # 578 


x afl. 500,00 


x afl.15,00 
x afl 50.00 


Gemini 


X3 


317 


x Jackpot 


Sorteo # 7845 
Sorteo # 


Sorteo # 1594 


9780 


5525 


Sorteo # 6889 


5481 


x Jackpot 


x match 4 
x afl. 12,00 


www.lottoaruba.com 


resultado : sorteo 16 Jan 2023 a 


Paardenbaaistraat 10, Oranjestad, Aruba Tel.: (297) 525 - 7555 


Joker 


1547 
300.000,- 


x Jackpot 
x match 4+ 


Proximo Jackpot 


FP 
02-05-12-21-28 


2110 


Afl. 1.450.000,- 


anochi 


diario 
Korsou 
super4 
flamingo 


2398 
8735 
3010 
7185 
2009 
9706 
super5 
6609 
6969 
8780 
- 
2146 


sorteo/servicio 


Oranje Fonds ta busca iniciativanan exitoso di bario pa Appeltjes van Oranje 2023 
Tema e aña aki – Motivador Constructivo 


Oranje Fonds ta inicia 
awe cu buskeda di proyec- 
tonan special cu por bini 
na remarca pa un Appeltje 
van Oranje 2023. E aña aki 
e tema ta Motivador Con- 
structivo : iniciativanan 
exitoso di bario cu por 
surpasa e diferencianan 
entre habitantenan den 
bario y cu di berdad ta co- 
necta nan cu otro. 


E iniciativanan aki tin opor- 
tunidad di ricibi un di e tres 
Appeltjes van Oranje cu pa 
di 21 biaha ta otorga. Or- 
ganisacionnan por registra te 
24 di februari 2023 pa bini 
na remarca pa un suma via 
oranjefonds.nl/appeltjes. Na 
october 2023 Reina Máxima 
ta entrega personalmente tur 


tres Appeltje van Oranje. 


Antena di bario 
Oranje Fonds ta compromete 
su mes, hunto cu iniciadonan 
social, pa un comunidad den 
cua hende ta cuida otro, tin 
oportunidad igual y ta sinti 
cu nan ta conecta cu otro den 
bario. Conexion entre hende 
ta crucial pa realisa un comu- 
nidad envolvi. Relacion social 
den bario por yuda tur hende 
den necesidad. y ta forma un 
base importante pa e acerca- 
mento y prevencion di prob- 
lema di soledad, pobresa y e 
cosnan contradictorio entre 
hende. 
Tur sorto di desaroyo social, 
manera pobresa, enbehesce- 
mento, desempleo, econo- 


misacion tin influencia riba 
e forma cu hende ta convivi. 
Covid a haci esaki hopi mas 
dificil, pero a demostra tam- 
be con importante ta pa tene 
contacto di cerca. 


Afortunadamente tin hopi 
iniciativa na cua habitantenan 
di bario ta compromete pa 
conecta hende cu otro y sa 
con surpasa e diferencianan. 
Dor di conecta hende di tur 
gremio cu otro bo ta reforsa 
e relacion social den bario, ta 
crea mas comprension bou di 
otro y hende ta sinti nan mes 
mas na cas den nan bario. Pa 
e motibo aki Oranje Fonds 
kier pone spotlight riba e fa- 
cilitadonan den e bario! 
Tocante Appeltjes van Oranje 


Tur aña Oranje Fonds ta 
otorga e Appeltjes van Oran- 
je, e premio pa iniciativanan 
cu tin balor pa nan bario. cu 
esaki ta premia y recompensa 
tres iniciativa pa un comuni- 
dad inclusivo y envolvi. ini- 
ciativanan unico, creativo y 
cu ta hopi significativo y cu 
tin por lo menos 2 aña ac- 
tivo. cu e premio Appeltje 
van Oranje e organisacion 
ganado ta haya na prome luga 
balor pa su trabou y esfuerso. 
Ademas e intencion ta pa in- 
spira otronan. 


E premio, pa tur tres ganado, 
ta consisti di un escultura di 
brons diseña y traha pa Prins- 
es Beatrix y un suma na balor 
di € 25.000. Ta liber pa usa e 
montante cu ta ricibi basta 
esaki ta forma parti di e meta 
di e iniciativa ganado. Tur aña 
Reina Máxima ta entrega tres 


Appeltje van Oranje na Paleis 
Noordeinde. Den añanan di 
lustro Rey Willem-Alexander 
ta entrega e premio. 


Tocante Oranje Fonds 
Oranje Fonds no ke pa hende 
ta para nan so y ta desea pa tur 
hende participa den nos co- 
munidad. Pa e motibo ey nos 
ta sostene iniciativanan social 
cu ta traha riba un comuni- 
dad cu ta envolvi, cu ta cuida 
hende cu temporalmente tin 
necesidad y ta compromete 
pa mas igualdad. E sosten aki 
ta consisti di conocemento y 
Netwerk, sosten financiero, 
tempo y reconocemento. E 
Fondo aki ta danki na e.o. 
Nationale Postcode Loterij, 
Nederlandse Loterij, de Vr- 
ienden y companianan. Rey 
Willem-Alexander y Reina 
Máxima ta e pareha patroci- 
nado di Oranje Fonds. 

TA BUSCA 


sra. entre 35 y 45 aña pa 
trabao di cas interna. 
Pa informacion yama 
Tel. 582 3023 / 593 8120 
_________________________ 


a v i s o @ b o n d i a . c o m 


AUTO Y HERO BIEU 


nos ta piki auto, airco y bateria 
bieu pornada. Frigidaire, stoof, 
wasmachin, tv ta 10,=. 
Yama 561 4597 / 561 5179 


arubiano Balente 


______________________________________ 


TA BENDE 
Combo di regalo pa tur 
ocasion: mugs, kerki di biña, 
tablashi cu leyenda 
Pa mas informacion 
Cell whatsaap 567 2907 
_________________________ 


SERVICIO PUBLICO 
Handyman 
Pa trabouw di verfmento 
plumbing tuberia, chapi, 
limpieza di cura, drecha mata 
Tel : 567 1108 


_____________________________________ 


SERVICIO PUBLICO 
Limpiesa pa cas y auto 
Presure wash cura di cas 
Laba muebles 
Laba tapijt 
Laba sienta di auto 
Laba vloer 
Tel. 593 9464 
________________________ 
SERVICIO PUBLICO 


sra. ta haci cas y negoshi limpi 
tambe por cuida baby y hende 
grandi part time y full time 
Tel. 740 7573 
__________________________ 


SERVICIO PUBLICO 
Pa trabou di data-entry of 
update di bo administracion pls 
contact: 
Tel.5682339 
_____________________________________ 


TABENDE 


stndmixer pa bolo Fl.45 
Candelabro di tres bela Fl. 25 
6 sombre Fl.5 cada un 
Tel.593 8120 / 582 3023 


__________________________________________ 
SERVICIO PUBLICO 


sushi den cura pa solamente 
50,- pa buelta, nos ta lante lague 
limpi mane un soño. 


arubiano trahado 
Call 592 5766 
__________________________ 


SERVICIO PUBLICO 
Buscando auto pa huur y na bon 
prijs? yama nos 
Tel. 593 9953/ 593 8453 
____________________________ 


SERVICIO PUBLICO 
Construction 
remodelacion di cas, traha cas, 
apartment, traha y drecha dak, 
electricidad, verf pega mosaico, 
traha cura, plomeria. Bon prijs 
Tel. 593 3141 
________________________ 


TA BENDE 
BBQ Grill tipo cilinder 
“criyoyo” duradero 
Prijs Afl.250 
Tel. 569 7787 
___________________________ 


SERVICIO PUBLICO 


mi ta chapi, lanta sushi, corta 
mata, transporta frigidaire, was- 
machine biew, drecha cas, etc. 
Tel. 564 1979 
_______________________________________ 


SERVICIO PUBLICO 
Pa haci trabow di verf y chapi, 
tur mantencion di pafor di cas 
Yama y puntra pa Benito na 
Tel.630 5185 
_________________________ 


SERVICIO 
Unified One Events 
Photos , films, wedding 
Tel. 749 2533 
___________________________ 


SERVICIO PUBLICO 
Hacemos todo tipo de construc- 
cion, reparacion de casas, pin- 
tura, acabados finos, jardines, 
patios, techos a buenos precios 
Tel. 569 7539 / 746 0518 
_________________________ 


SERVICIO PUBLICO 


nos ta chapi, corta y planta 
mata, brinda tur servicio cu bo 
cura mester. Tira sushi afo, tur 
esaki na un super bon prijs 
Tel. 738 1908 
________________________ 


SERVIO PUBLICO 
Ta ofrece pa verf y chapi cura 
bon prijs. nos ta hiba e sushi. 
Yama pa mas informacion na 
563 4828 / 5679610 
____________________________ 


SERVICIO PUBLICO 


mi ta ofrece pa cuido di mucha 
di dialuna pa diabierna y 
weekend. Pa informacion 
Tel. 558 7310 
_________________________ 


SERVICIO PUBLICO 


mi ta ofrece servicio di 
electricista en general corto 
circuito y mantencion 
Tel.566 5026 
_________________________ 


SERVICIO PUBLICO 


nos ta haci trabou di 
plomeria, electricidad, 
hardineria incluye hiba sushi 
Handy man. 
Tel.742 6250 
____________________________ 


TA HUUR 


un camber cu tur cos inclui na 
Brikstraat 1 
Tel.564 1979 
_________________________ 


SERVICIO PUBLICO 


masaje relajante, sports ma- 
sajes, aroma terapia, piedras 
calientes, reflexologia, faciales 


sabana Basora # 157 P.Ch. 
Tel. 561 8520 
________________________ 


TA BUSCA 
trabou pa haci cas limpi, 
negoshi of oficina 
Tel.561 3910 
_________________________ 


SERVICIO PUBLICO 
Ta traha y renoba Cas 
ta traha y drecha dak, ta basha 
vloer, pleister, verf cas, traha 
cura, pega mosaico y azulejo- 
Tel.563 4168 
____________________________ 


SERVICIO PUBLICO 
Ta haci tur trabou di 
construccion y carpinteria y tur 
cos cu ta furamento di stul di 
bambu, cabana y toldos 
Tel : 746 0518 / 569 7539 


_____________________________________ 


TA BENDE 
Caha di Orgel. 
Tin 3 cylinder NOBO. 
Pa mas informacion yama 
Tel. 593 0203 
_________________________ 


SERVICIO PUBLICO 
Pa tur trabou di Plumbing 
(binnenleiding) pega w.c 
wasbak, tubo di gas, etc 
Yama mario Franken 
Tel. 740 6591 
__________________________ 


Sushi den cura? 
Ta piki sushi cu pick-up 
grandi pa Afl 75,= pa buelta. 
Yama nos na 
561 4297 of 561 5179 
Hasi aruba Limpi. 
__________________________ 


SERVICIO PUBLICO 
Pa tur trabou di tapiceria di 
mueble, auto, yate y barco. 


nos ta haci trabou di cabana y 
bambu y nos ta verf 
Tel : 569 7539 /737 3993 


_____________________________________ 


SERVICIO PUBLICO 


mi ta cuida mucha “ baby sister”. 


mi tin bon experiencia 
y bon cuido 
Te. 562 5941 
_________________________ 


San Nicolas 
Oranjestad 


Dokter na warda 


Botica na warda 


Oranjestad: 
Paradera 
Tel. 588 6638 


San Nicolas: 
San Nicolas 
Tel. 584 5712 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


TA BENDE 
EHyundai Tucson den bon 
condicion 4 porta, automatic, 
airco. Bouwjaar 2007 
Hopi bon prijs 
Contact whatsapp 
+ 297 593 9123 
________________________ 

“Señor ta mi wardador, m’n tin falta 
di nada 
Den cunucu di yerbe berde e ta 
ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


A bai sosega den brasa di Señor: 


Linda Veronica Wolff 
Conoci como: ”Choling of Ling” 
*09-05-1955 †11-01-2023 


Na nomber di su: 
Tata: †Jose Maria Wolff 
Mama: †Juana Veronica Wolff 
Ex esposo: Yoel Robbins 


Rumannan: 
†Pacifico Wolff y Pascualita Tromp 
†Jose Gregorio Wolff 
Mauricio Wolff y Lucianita Dirksz 
†Catharina Wolff 
Nicolas wolff y Sra. 
Filomena ( mena) Wolff y †Guillermo Figaroa 
Marianita ( Inees ) Wolff 
Johanes Wolff y Sra. 


Ex cuña: Clara Tromp 


Sobrina y sobrinonan: 
†Shirley Wolff 
Swinda Wolff 
Richard Wolff y Katiejan Basarat 
Catharina Wolff 
Jorge Wolff y famia 
Carina Winterdaal y famia 
Julissa Anthony Figaroa y esposo Ryan Anthony 
Jelitza Figaroa 
Raoul Wolff y famia 
Stephanie Wolff 
Elvis Croes y Jeffrey Brakenhoff 
Kevin Croes y famia 
Pacifico Sense y famia 
Kimberly Croes y famia 
Nathaly Maduro y Stephan Thijsen 
Cary -Ann Figaroa y Brandon Cardona 
Tessa Wolff 
Hafieza Wolff 
Xavier Gnali 


Sobrina nieta: Naliyah Thijsen 


Tanta y omonan, prima y primonan, padrino y 
madrinanan, comer y comperanan. 


Su ihanan 
Darlene Henriquez - Giel y Esposo 
Mackenley Louis Jeune 
Paula Izabella Robbins 


Gang di campa riba riff y domino 
Ex coleganan di La Linda y Botica del Pueblo 
Ex integrantenan di Lirios del campo, The New 
Dimension, Placentero Ritmo y Cuerde, catachi y demas 
gruponan cu e la jega di forma parti. 


Amistadnan di cas: Edseline, Sharine, Linda, Ferdinand, 
Nori, Julio, Anni, Jonas, Marcelo, Adalberto, karel, paula 
y demas amistadnan cu ta hopi pa menshona. 


Amigonan musico / cantantenan cu ta hopi pa menshona, 
Su mascota nan cu e la stima Sofia y Tarzan 


Demas famianan: Wolff, Tromp, Figaroa, Arends, 
Dijkhoff, Robbins,Donata, Farro, de Mei, Giel, Rafael, 
Gomez, Gonsalez, Croes, Winterdaal, Sence, Clara, 
Ribeiro, Anthony, Ngali, Maduro, Blanco, Basarat, Stede 
si den tristesa nos por a lubida algun famia nos kier a pidi 
pa disculpa nos 


Ta deseo di famia pa bin bisti na colornan colorido. 
Ta invita pa acto di condolencia y despedida cual lo tuma 
lugar na Aurora Funeral Home Diaranson 18 di januari 
2023 di 6:00 pm pa 9:00 pm. Cremacion lo tuma lugar 
den seno familiar. 


“Dios ta amor... y amor ta 
Dios, 
maske mi no ta na e mundo 
aki, tur dia lo mi ta banda di 
boso Curazon, mi por stens di 
loke Señor ta hasi” 
Salmo 33 


Cu dolor na nos curason, 
pero conforme cu boluntad 
di Dios, nos ta participa 
fayecimento di nos ser stima: 


Theresa de J. Faro 
Cariñosamente yama “Susita, Chuchi of Tanchita” 
*15-10-1928 - †12-01-2023 


Na nomber di su mayoranan: 
†Isidoro Faro y †EstelLa Faro de Cuba 


Rumanan: 
Alicia Krozendijk-Faro y †Juan Krozendijk y yiunan 
†Silvester Faro y yiu Ingrid Faro 
†Carmen Roza-Faro y †Nicasio Roza y yiunan 
†Aldemaro Faro y †Stella Faro Almary y yiunan 
†Inocencio Faro y yiunan 
†Primitivo Faro y Serafina Faro Faro y yiunan 
†Veneranda Kelly- Faro y Hose Kelly y yiunan 


Su sobrina(o)nan, sobre sobrina(o)nan,prima y 
primonan comer y compernan, tur su ihanan, bisina 
y conocirnan y demas famia 
Demas famia: Faro, Krozendijk, Roza, Almary, 
Kelly, Kock, Jacobs, De Jongh, Hoyos, Tromp, 
Britten, De Cuba, Ellis, Gomez, Maduro, Dirksz, 
Croes, Franken, Koolman, Vrolijk, Loopstok 
Ta invita pa acto di entiero cual lo tuma lugar na 
Misa Sta Anna na Noord diaranson 18 di januari 
2023 di 2’or pa 4’or di atardi. 
Nos difunto stima lo reposa na cas Sabana Liber 13 
di 12:30 pa 1:30 di merdia. 
Condolencia lo tuma lugar na Aurora Funeral 
Home diamars 17 di januari 2023 di 7’or pa 9’or di 
anochi. 
Despensa si den nos tristesa nos a lubida di pone 
algun miembro di famia. 


Pero esnan cu confia den 
señor lo haya forsa renoba, 
ma lo bula bay ariba cu hala 
manera Aguila. Nan ta cana 
sin cansa, nan ta cana sin 
perde rosea 
Isaias 40: 31 


Cu dolor na nos curason, nos ta participa 
fayecimento inesperadamente di nos ser stima: 


Austin D. Illes 
*28-11-1998 - †13-01-2023 
“WEAKNESS IS A CHOICE” 


Acto di entiero lo wordo anuncia despues 


“Dios ta amor... y amor ta Dios, 
maske mi no ta na e mundo aki, tur dia lo mi 
ta banda di boso Curazon, mi por stens di loke 
Señor ta hasi” 
Salmo 33 


Cu dolor na nos curason, nos ta participa 
fayecimento di nos ser stima: 



Victor de los Santos 
Cariñosamente yama “Padrino” 
*25-03-1954 - †03-01-2023 


Den nomber di su: difunto mama y tata 


Ex pareja: Mirella Concepcion Plasencia y 
Famia 


Como su mamá: Greta Croes y famia 


Ruman: Ana Maria De los Santos y dimas 
ruman y famia nan na República Dominicana 
Sobrina: Maria Cristina de la Rosa y demás 
familiares 


Iha nan: 
Cleonicole Heyliger 
Ann-Marie Heyliger 
Leonard Heyliger 
Bryan 


Conpadre y conmadre: Ligia Tromp y Roberto 
Heyliger y famia 
Bon amigo y compañero di trabow: Joaquín 
Díaz RefrigParts 
Amigonan: 
Josefina y Rey Meija y famia, Niurka y 
hijas,Elisa Tromp y famia, Sandy y Famia, 
Marti, Victoria, Luisa, Nacy y dimas amigo 
nan y conocir nan 


Ta invita pa acto di condolencia y despedida 
cual lo tuma lugar na Aurora Funeral Home 
diamars 17 di januari 2023 di 2’or pa 4’or di 
atardi. Cremacion lo tuma lugar despues. 


Nos disculpa si por a lubida algun famia of 
conocir. 

Laga tur loke ta spera mi ta bunita 
Laga tur locual cu mi encontra na caminda ta 
bunita 
Laga tur locual cu mi laga atras keda bunita y 
Laga esakinan termina den tur bunitesa. 
Cado Wever. 


Cu dolor na nos curason, nos ta participa 
fayecimento di nos ser stima: 


Lorenza J. Figaroa 
Cariñosamente yama “Carensa” 
*04-09-1934 - †15-01-2023 


Acto di entiero lo wordo anuncia despues 


“Señor ta mi wardador, mi’n 
tin falta di nada. 
Den cunucu di yerba berde e 
ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu dolor na nos curason, nos 
ta participa fayecimento di 
nos ser stima: 
Sra. Christiane 
Brice 
Cariñosamente yama 
“Christina” 
*10-10-1937 - †13-01-2023 


Acto di entiero lo wordo anuncia despues 


Cu inmenso tristeza na nos curason nos ta 
participa fayecimento di: 



Octavio Fermin Frank 
Miho conoci como Tavo of Bas Pipi, 
Ex hungador di Jong Aruba y Deportivo 
Nacional 
*05-11-1947 - † 15-01-2023 


Acto di entiero lo wordo anuncia despues. 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu profondo tristeza, pero conforme cu 
boluntad di Dios, nos ta anuncia fayecimento 
di: 


Corina Astrid Benjamina 
Milliard-Boekhoudt 
*31-03-1958 - †13-01-2023 


Acto di entiero lo wordo anuncia despues 


“Señor ta mi wardador, m’n tin falta di nada 
Den cunucu di yerbe berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


A bai sosega: 


Sharlin Y. Paskel 
*25-08-1968 †13-01-2023 


Acto di despedida lo wordo anuncia despues. 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu dolor na nos curason, nos ta participa 
fayecimento di nos ser stima: 


Paulus Alfonzo Paula 
*26-01-1932 - †16-01-2023 


Acto di entiero lo wordo anuncia despues 

Hefe di Mafia mas busca na Italia a keda deteni 


(AP) — E fugitivo No. 1 
di Italia, un hefe di Mafia 
condena pa yuda planea 
algun di e asesinatonan 
mas horibel di e pais, a 
keda aresta ayera na ora 
el a busca tratamento na 
un clinica priva na Sicilia 
despues di tres decada 
como profugo. 


Matteo Messina Denaro a 
wordo husga in absentia y 
condena pa decenas di ases- 
inato, incluyendo pa yuda 
planea, hunto cu otro hef- 
enan di Cosa Nostra, un par 
di bom na 1992 cu a mata 
fiscalnan top anti-Mafia – y 
a hiba estado Italiano pa re- 
forsa su accion contra e sin- 


dicato di crimen Siciliano. E 
ta enfrenta varios sentencia di 
bida largo cu ta spera e ta bay 
cumpli na un prison di segu- 
ridad maximo y bao condi- 
cionnan particularmente re- 


strictivo reserva pa hefenan 
top di crimen organisa. 


El a bay scondi un aña despu- 
es di e bomnan tempo ainda 
e tabata jong – pero e tabata 


considera como un di e hefe- 
nan top di Cosa Nostra hasta 
como fugitivo. Centenares di 
polis a keda encarga durante 
añanan pa busk’e, e ultimo 
di tres hefenan top di Mafia 
pa temponan largo kende a 
logra evadi captura durante 
decadanan. Awo e tin 60 aña 
di edad, y su condicion di 
salud a yuda investigadornan 
hay’e, segun general di Cara- 
binieri, Pasquale Angelosan- 
to, kende ta lidera e team di 
operacionnan special di cu- 
erpo policial Italiano. 


Autoridadnan no a bisa pa- 
kico e tabata ricibiendo trata- 
mento, pero a captur’e na 
clinica La Maddalena na Pal- 


ermo, un facilidad medico 
afluente cu reputacion pa 
trata pashent di cancer, y me- 
dionan Italiano a bisa cu e tin 
un aña ta ricibi tratamento. 
Durante un conferencia di 
prensa, autoridadnan a bisa 
cu tratamento di Messina 
Denaro por continua na e 
hospital di prison. 


E aresto dialuna a yega 30 aña 
y un dia despues di e cap- 
tura dia 15 di januari 1993 
di “capo dei capi”, Salvatore 
‘Toto’ Riina na un aparta- 
mento na Palermo, kende 
tabatin 23 aña como fugitivo. 
Mesina Denaro a sconde du- 
rante berano di e aña aki. 


Mas di 47 auto ta boks riba caminda na Sur Korea atras lagando un 
morto y decenas di herido 


(AP) — Casi 50 auto a 
boks riba un caminda cu- 
bri cu ijs cerca di capital 
Sur Koreano diadomingo 
anochi, matando un per- 
sona y heridando decenas. 


Al menos 47 vehiculo tabata 
involucra den e accidente 
riba autopista Guri-Pocheon, 
unda nan a slip riba e camin- 
da cubdi cu ijs y a boks den 
sucesion, segun Hwang Tae- 
geun, un oficial cu departa- 
mento di bombero na ciudad 
di Pocheon. 


Potret a mustra polis y res- 
catistanan cu stretchernan 
ta core door di cantidad di 


auto, y un caminda yen di 
pida kibra di auto. Hopi di e 
vehiculonan, cu ta inclui al 
menos un bus publico, a haya 
daño dilanti of patras y algun 
a bolter di banda. 


Kim Dong-wan, un oficial cu 
departamento di bombero di 
provincia nort Gyeonggi, a 
bisa cu al menos tres motor- 
ista a sufri heridanan serio y 
otro persona, kende a trans- 
porta na un hospital cu atake 
di curason, a fayece. 


Al menos 29 otro persona a 
ricibi tratamento den hospital 
pa heridanan leve. Hwang a 
bisa cu rescatistanan a usa bus 


pa hiba un cantidad no spe- 
cifica di hende cas, kende nan 
heridanan no tabata rekeri 


hospitalisacion. 


E accidente a sucede cerca di 


un seccion di e autopista ye- 
gando Pocheon, cual ta como 
40 kilometer nort di Seoul. 


E 
accidente 
tabata 
esun 
mas grandi entre varios cu 
a sucede na e pais durante e 
weekend pa motibo di ijs riba 
caminda y sneeuw. Minister 
di Interior y Seguridad a bisa 
cu caida di sneeuw durante 
weekend y temperaturanan 
subcero pronostica pa e si- 
man aki probablemente ta 
nifica cu condicionnan riba 
caminda ta bay keda peligroso 
den area di e capital y region- 
nan central y oriental. 


Plan di Reino Uni pa manda migrantenan na Rwanda ta enfrenta reto 
nobo den corte 
(AP) — Huesnan Britani- 
co a duna luz berde ayera 
pa Corte di Apelacion 
considera retonan na e 
plan di gobierno Britani- 
co pa manda algun solici- 
tante di asilo den un one- 
way trip na Rwanda. 


Dos hues di Tribunal Supe- 
rior a duna veredicto na de- 
cember cu e politica contro- 
versial ta legal, rechasando un 
demanda di varios solicitante 
di asilo, gruponan di ayudo y 
un sindicato di oficialnan di 
frontera. E mesun huesnan 
a bisa ayera cu e demandan- 
tenan por reta e decision riba 
asuntonan incluyendo si e 
plan ta “sistematicamente in- 
husto” y si e solicitantenan di 
asilo lo ta safe na Rwanda. 


No a pone fecha pa e audien- 
cia di apelacion. 


Gobierno conservador Bri- 
tanico a yega na un acuerdo 
di deportacion cu Rwanda 
aña pasa, cu tin meta pa dis- 
uadi migrantenan di purba 
di yega Reino Uni den bia- 
henan riesgoso door di Canal 
Ingles. Mas di 45mil hende a 
yega Reino Uni door di e Ca- 
nal na 2022, y varios a fayece 
den e intento. 


Reino Uni tin plan pa man- 
da algun migrante cu yega e 
pais den barconan chikito na 
Rwanda, unda por procesa 
solicitud pa asilo. Esnan cu 
ricibi asilo lo keda na e pais 
Oost Africano na lugar di 
bolbe Reino Uni. 
Gobierno Britanico ta ar- 


gumenta cu e politica ta bay 
disuadi gangnan criminal cu 
ta ferry migrantenan riba bia- 
henan peligroso door di un di 
e rutanan di nabegacion mas 
druk na mundo. 


Gruponan di derechonan hu- 
mano ta bisa cu ta inmoral y 
inhumano pa manda hende 
mas di 6mil kilometer na un 


pais unda nan no kier biba. 
Nan tambe ta cita e record 
pober di Rwanda cu dere- 
chonan humano, incluyendo 
acusacionnan di tortura y 
asesinato di opositornan di 
gobierno. 


Reino Uni ya a paga Rwanda 
$170 miyon den un acuerdo 
cera na april pero ainda no a 


manda ningun persona na e 
pais. Reino Uni tabata forsa 
pa cancela e prome vuelo 
di deportacion na ultimo 
momento na juni despues 
cu Corte Europeo di Dere- 
chonan Humano a duna ve- 
redicto cu e plan ta carga “un 
riesgo real di daño irevers- 
ible.” 


Luna pasa, e Tribunal Supe- 
rior a bisa cu e politica no a 
viola obligacionnan di Reino 
Uni bao Convencion di Re- 
fugiado di ONU ni otro acu- 
erdonan internacional. Pero 
e huesnan a bisa cu gobierno 
“mester dicidi si tin algo den 
circunstancia particular di 
cada hende” cu ta nifica cu 
no mester manda na Rwanda, 
y no a haci esaki pa e ocho de- 
mandante den e caso. 


